About: Nazio Batuen Ingurumen Programa\nNazio Batuen Ingurumen Programa (NBIP) (ingelesez,UNEP, United Nations Environment Program) Nazio Batuen Erakundearen ingurumenarekiko jarduerak koordinatzen dituen programa da. Stockholm-eko Konferentziaren ondorioz (1972), Konferentziak emandako aholkuak gauzatzeko, Nazio Batuen Erakundearen Biltzar Nagusiak NBIP programa sortzea erabaki zuen. Gaur egun, NBIP da Nazio Batuen Erakundeak ingurumen-arazoetarako duen erakunde nagusia. Nairobin du egoitza. Ingurumenaren eta baliabide naturalen egoera mundu osoan aztertu, txosten teknikoak argitaratu eta Nazio Batuen ingurumen-programak kudeatzen ditu.\nNazio Batuen Ingurumen Programa (NBIP) (ingelesez,UNEP, United Nations Environment Program) Nazio Batuen Erakundearen ingurumenarekiko jarduerak koordinatzen dituen programa da. Stockholm-eko Konferentziaren ondorioz (1972), Konferentziak emandako aholkuak gauzatzeko, Nazio Batuen Erakundearen Biltzar Nagusiak NBIP programa sortzea erabaki zuen. Gaur egun, NBIP da Nazio Batuen Erakundeak ingurumen-arazoetarako duen erakunde nagusia. Nairobin du egoitza. Ingurumenaren eta baliabide naturalen egoera mundu osoan aztertu, txosten teknikoak argitaratu eta Nazio Batuen ingurumen-programak kudeatzen ditu. Ingurumena zaintzeko eta garapen jasangarria sustatzeko lidergoa eman eta ahaleginak bultzatzea da NBIPren xedea. Horretarako, munduko estatuei informazioa eta laguntza eman behar die beren bizimodua hobetu dezaten hurrengo belaunaldien bizimodua arriskuan jarri gabe. Haren jarduerak arlo askotara iristen dira: * Mundu osoko ingurumenaren egoera ebaluatzea eta nazioarteko lankidetza behar duten arloak identifikatzea. * Ingurumenari buruzko legeria formulatzen laguntzea, eta Nazio Batuen Erakundearen sistemako programa sozioekonomikoen politikan ingurumen-alderdiak sartzea. * Ingurumena zaintzeko lankidetza zuzentzea eta sustatzea. * Ingurumenari buruzko ezagutza zientifikoa eta informazioa sustatzea. * Ingurumenaren egoerari buruzko eta etorkizunerako perspektibei buruzko estatu-mailako eta eskualdeko-mailako txostenak egitea. * Nazioarteko ingurumen-itunen garapena sustatzea eta estatuei laguntza ematea ingurumen-arazoei aurre egin ahal izateko ahalmena handitzen. (eu)\nNazio Batuen Ingurumen Programa (NBIP) (ingelesez,UNEP, United Nations Environment Program) Nazio Batuen Erakundearen ingurumenarekiko jarduerak koordinatzen dituen programa da. Stockholm-eko Konferentziaren ondorioz (1972), Konferentziak emandako aholkuak gauzatzeko, Nazio Batuen Erakundearen Biltzar Nagusiak NBIP programa sortzea erabaki zuen. Gaur egun, NBIP da Nazio Batuen Erakundeak ingurumen-arazoetarako duen erakunde nagusia. Nairobin du egoitza. Ingurumenaren eta baliabide naturalen egoera mundu osoan aztertu, txosten teknikoak argitaratu eta Nazio Batuen ingurumen-programak kudeatzen ditu. (eu)\nNazio Batuen Ingurumen Programa (eu)\ndbr:Nazio Batuen Ingurumen Programa\nwikidata:Nazio Batuen Ingurumen Programa\ndbpedia-cs:Nazio Batuen Ingurumen Programa\ndbpedia-de:Nazio Batuen Ingurumen Programa\ndbpedia-el:Nazio Batuen Ingurumen Programa\ndbpedia-es:Nazio Batuen Ingurumen Programa\ndbpedia-fr:Nazio Batuen Ingurumen Programa\ndbpedia-id:Nazio Batuen Ingurumen Programa\ndbpedia-it:Nazio Batuen Ingurumen Programa\ndbpedia-ja:Nazio Batuen Ingurumen Programa\ndbpedia-ko:Nazio Batuen Ingurumen Programa\ndbpedia-nl:Nazio Batuen Ingurumen Programa\ndbpedia-pl:Nazio Batuen Ingurumen Programa\ndbpedia-pt:Nazio Batuen Ingurumen Programa\ndbpedia-wikidata:Nazio Batuen Ingurumen Programa


Komunikatua - Oharra | IGE Basozelai Gaztelu\nKomunikatua - Oharra\nUdalekuak - Beitu ba! - Oharra\nCoronavirusa - Oharra\nCOVID-19ren egoera dela eta, ezin baita bilerarik egin, eta, era berean, ikastetxea itxita dagoenez eta haurrak eskolara itzuli ezin direnez, aurten ezin izango da ikasturte amaierako festa antolatu beste urte batzuetan bezala. Asko sentitzen dugu ospatu ezin izatea, izan ere, une honetan haurrek aprobetxa dezakete denok batera gozatzeko udako oporrak baino lehen, baina lehenik eta behin guztion osasuna da, batez ere haurrena, eta une honetan ez dira behar diren segurtasun- eta higiene-baldintzak betetzen.\nHorrez gain, jakinarazi nahi dizuegu, bilerak egin ezin ditugunez, ezin izango dugula urtero guraso-elkarteak egiten dugun ikasturte-amaierako batzar orokorra egin. Gure ustez batzarrean aztertu beharko liratekeen gaien edukia web orrian jarriko dugu, eta zein egoeratan gauden azaltzen saiatuko gara, guztiok informazio hori eskuratu ahal izan dezazuen eta, galderaren bat egin nahi baduzue edo azalpen gehiago behar baduzue, gurekin harremanetan jar zaitezten, zuen zalantza guztiak argitzen saia gaitezen.\n2020-2021 ikasturteari begira, ikasturte-hasierako batzar bat irailean edo urrian egiten saiatuko garela aurreratu nahi dizuegu, baina egoerak uzten badu, hori guztia egin beharko da. Batzar honetan oso gai garrantzitsu bat jorratu beharko da: guraso-elkarteko zuzendaritza-batzordearen aldaketa; izan ere, egungo batzordeko kide batzuk joan egingo dira, eta beharrezkoa da batzordearen barruan dituzten karguak betetzea. Egungo zuzendaritza-batzordeak kargu-banaketa berri bat aurkeztuko du bozketara, baina gogorarazi nahi dizuegu guztiok ongi etorriak zaretela eta jende gehiago animatu behar dela parte hartzera, gero eta kide gutxiago baikara zuzendaritza-batzordean, eta oso zaila baita hori martxan mantentzea.\nEta datorren ikasturteko kuoten inskripzioei begira, bai guraso-elkartearen kuotarako, bai aseguruarenerako, uda honetan zerbitzu berri bat martxan jartzen saiatuko gara, erregistroa Internet bidez egin ahal izateko. Gure ustez, gaur egungo izen-emate moduak, haur guztiei paperak banatzea dakarrenak eta gero guraso-elkarteari itzuli behar zaizkionak, alferrikako lan-ordu asko eskatzen dituen kudeaketa sortzen du, eta, egungo egoerarekin batera, kutsatzeko foku posible bat ere sortzen du, paperak esku askotatik pasatu beharko liratekeelako. Ideia berri honen bidez, dena errazagoa eta eskuragarriagoa izan dadin lortu nahi dugu, bai gurasoentzat, bai batzordekideentzat.\nBasozelai Gazteluko IGE\n2020 Aitortu-EzKomertziala-PartekatuBerdin 3.0


Auzia epaia emateko prest - Debagoiena - Goiena.eus\nAuzia epaia emateko prest\nMiren Arregi / Josu Bilbao 2018-05-10 14:50\nDemandatzaileen abokatuaren ondorioak\nDemandatzaileen abokatu Raul Tenesek hartu du hitza saioaren hasieran. Tenes eten barik saiatu da Fagor Etxetresnak lantegiaren eta Mondragonen arteko lotura eta bigarrenak lehenengoaren erabakietan izan zuen esku hartzea azpimarratzen. Abokatuaren esanetan, jarraipen zehatza egiten zen Mondragonen aldetik eta 2011 eta 2013 urteen artean Mondragonek hartu zituen erabaki guztiak egoeraren jakitun zelarik.\nHala, “kontakizun” bat helarazi zutela nabarmendu du. Tenesek, Javier Retegik batzar baten erabilitako hitz hori erabili du behin eta berriz “Mondragonek bazkideei helarazi zien mezuaz” aritu denean. Aipatu du, Retegik batzarrean esan zuela, “plan hori” aurrera eramateko ezinbestekoa izango zela bazkideengan eta kanpokoengan konfiantza sortzea. “Kontakizun horrek gidoi bat izan du”, azpimarratu du Sunion bulegoko abokatuak. “2011ko bukaeratik aurrera, kontakizun bat osatu zuten Mondragoneko zuzendariek, Fagor Etxetresnen lehiaketa atzeratzeko. Jakinik espektatiba faltsu bat sortzen ari zela, mina sortzeko helburuaz”.\nElkartasunaren errezeta magikoa\nAbokatuak esan du, “elkartasunaren errezeta magikoa” izan zela Fagor Etxetresnetako zuzendariek bazkideei igorri zieten mezua. Horrela lortu zen soilik, Tenes aburuz,bazkideen %20k eskatzea diruaren itzulera. Horietatik soilik bik egin zuten\ndemanda, eta bi horiek ez ziren Ordaindu eta Eskuratu elkarteetako kideak. “Nola ez, planaren alde egiten zuten bazkideek eta ekarpenak kooperatiban mantentzearen alde, esaten baitzen, horrela ez bazen, hurrengo egunean bertan egongo zirela lehiaketan”.\nRaul Tenesek azpimarratu du lekukotzen bitartez argi gelditu dela Fagor Etxetresnetako zuzendarik plangintza hondamendia izan zela. Aurreikuspen falta handia izan zuten, bere ustez, eta haien erabakiak izan ziren galerak eragin\nMondragonek zuhurtzia gehiagorekin ibili behar zuen demandatzaileen abokatuaren arabera. “Zehaztasun handiagoarekin jokatu”. Aldiz, “erabaki zuten korporazioaren intereserako Fagorrek etorkizuna ziurtatuta zutela esatea”. Raul Tenesen ustez, bazkideak ez zeuden prestatuta, ekarpenean gainean eta finantza kontuetan ezagutza txikia zutelako.\nMondragonek dio epea likidazioarekin batera hasten dela eta guk diogu 2015ko otsailera arte ez zitzaiela komunikatu bazkideei dena galdu dutela. Hau da, kooperatiban baja otsailean eman zitzaien gutun bidez, Bengoetxeak baieztatu zuen moduan, eta horrenbestez urtebeteko epe barruan egin zen demanda.\nMondragonen abokatuaren ondorioak\nArantza Estefania Mondragonen abokatuak hartu du hitza Tenesen ostean. Estefaniak demanda bat egiteko oinarri juridikoak behar direla eta egitateak frogatu egin behar direla nabarmendu du. Azpimarratu du demandaren arabera Mondragonek bere interesen alde jokatu zuela eta hori erabat ezeztatuta gelditu dela bistako lau egunetan. "Berebiziko garrantzia" eman dio, egun hauetan, eztabaidatu diren "hainbat gai dagoeneko hartzekodunen lehiaketan ebatzita" gelditu zirela. Esaterako, lehiaketa ezustekoa izan zela eta han ebatzi zela ez zitzaiela informaziorik ezkutatu hartzekodunei, tartean Ordainduri eta Eskuraturi.\nGainera, arantza Estefaniak aipatu du, Mondragon ez dela talde bertikal bat edo Holding bat, eta hori hartzekodunen lehiaketan frogatuta gelditu zela, kooperatibak independenteak zirela ebatzi zelako. "Dokumentazio urteetan aztertu ondoren, argi esaten da Fagor Etxetresnak kooperatibak bakarrik hartu zuela lehiaketara joateko erabaki Mondragonen esku-hartze barik".\nBeste norabide bat\nArantza Estefania abokatuak azaldu du, badirudiela demandatzaileek epaiketan zehar "euren argumentuetan sinisteari utzi" diotela. Hori esateko oinarritu da, prozeduran zutabe izan diren gai asko demandanteek ez dituztela ahozko bistan aipatu ere egin. "Tu Lankide aldizkariko artikuluen eta Txema Gisasolak Forum Europan emandako hitzaldiaren gainean, hain zuzen".\nAzpimarratu du, gainera, saioetan eta ondorioetan batzarretako aktetan jarri duela fokua Raul Tenesek, eta "erabili diren guztietatik bi bakarrik direla Mondragonen organoenak". "Baten ere ez dira agertzen engainuaren arrastorik, soilik Korporazioaren kezka azaltzen bertan da", esan du Arantza Estefaniak.\nMondragoneko abokatuaren arabera, demanda jartzeko epea, 2014ko uztailaren 29an hasten zen, eta urtebeteko epea zuten horretarako. Izan ere, "ekarpen ekonomikoak jasotzeko epea egun horretan iraungitzen" ziren Estefaniaren aburuz. Demanda 2015eko azaroan aurkeztu zuten elkarteek. Beraz, abokatuaren esanetan, preskribatuta egongo litzateke.\nLekukoek berretsi dute\nAbokatuaren hitzetan, epaitegitik igaro diren lekukoek argi berretsi dituzte hainbat puntu garrantzitsu. Besteak beste, "ekarpenen erantzukizuna Mondragoni pasatu nahi izan zaio, baina Korporazioak figura horiek, ekarpen bereziak eta merkataritza maileguak, ez dituela erabiltzen argi utzi zuen Arantxa Laskurainek, eta Fagorrenak direla aipatu zuen". Gainera, Estefaniaren aburuz, lekuko guztiek esan dute "erabaki estrategikoak kooperatiba bakoitzak hartzen zituela modu independentean".\nKorporazioak azken saioaren ostean azaldu zuen "frogatuta" gelditu dela "Mondragonek ez zituela Fagor Etxetresnetako\neta Edesako bazkideak engainatu", eta ez zuela bi kooperatibetako erabakietan parte hartu. "Kooperatiba bakoitza\nautonomoa da eta bere erabakiak hartzen ditu, hirugarrenen esku-hartze barik", azaldu zuen korporazioak.\nMondragonek erantsi du ez zuela informaziorik ezkutatu, ez zuela informazio faltsurik igorri eta inoiz ez zuela esan\nekarpenak bermatuta zeudenik. Gainera, elkartasun mekanismoak ezarri zituela eta 331 milioi euro eman zituela Fagor\nEtxetresnak eta Edesa laguntzeko, nabarmendu du korporazioak. Horrez gain, epaiketan zehar Mondragonen ustez oso argi gelditu da "bazkideek kooperatibaren egoera erreala" ezagutzen zutela eta "informazio eguneratua" zutela.\nEnpleguarekiko erakutsi duen konpromisoa ere nabarmendu du Mondragonek, "kaltetutako bazkideen gehiengoari irtenbide bat" eman zaiola nabarmenduta.\nOrdaindu eta Eskuratu elkarteek ere euren balorazioa egin zuten atzo, ahozko bista amaitu ondoren. Elkarteen aburuz, "Mondragon korporazioko bertsio kapitalistenaren biktimak" izan dira bazkide ohiak. Hala ere, Mondragonek Fagor Etxetresnen krisian izan zuen erantzukizuna epaileak kontuan hartuko duelakoan daude.\n"Korporazioaren benetako aurpegia" argi ikusi dela nabarmendu dute elkarteek, eta ahozko bista bukatu ostean "poza"\nazaldu dute. "Epaitegian Fagor Etxetresnetako eta Mondragoneko zuzendari ohiek sistematikoki egin diote uko egiari",\nazpimarratu dute, "bazkideei konfiantzazko mezua igorri zitzaiela ukatu dute eta".\nElkarteek gogora ekarri dute "Mondragonen kontseilu orokorrean fikziozko kontakizun bat asmatu" zutela eta hori aktetan\nikusi dela. Mondragon ez zela "edozelako hirugarren bat" gaineratu dute, "baizik eta erabateko eragina zuela kooperatibetan", eta "bazkideek etorkizuneko berme bat balitz bezala hartzen zituzten mezuak".\nOrdaindu/Eskuratu eta Mondragonen arteko auzia: hirugarren eguna\nHiru izan dira bai demandatzaileen eta baita demandatuen galderei erantzun dieten testiguak… eta Mondragon Taldeak deituta, bi perituk ere h...\nMiren Arregi / Josu Bilbao 2018 mai 09 Debagoiena\nOrdaindu eta Eskuratu elkarteen eta Mondragonen ahozko bistaren hirugarren egunean, Sergio Treviñok, Xabier Bengoetxeak eta Ane Alkortak dek...


Planifikatu zure bidaia | Ayuntamiento de Pamplona\nDescubre los rincones más bellos de la ciudad con las siete propuestas de recorrido que te ofrecemos. Disfruta de la ciudad fortificada, de los Sanfermines y el encierro, de sus monumentos, de las zonas verdes, del Camino de Santiago, de toda su actividad cultural y de la gastronomía, ocio y cultura.\nIruñeko guida (euskara)17.28 MB\nGuía de Pamplona (gaztelania)3.87 MB\nGuide of Pamplona (ingelesa)17.34 MB\nGuide de Pampelune (frantsesa)17.25 MB\nDescubre todos los descuentos en comercios, hostelería, museos y visitas que ofrece la tarjeta Pamplona-Iruña Card para poder disfrutar de todas las rutas por la ciudad.\nPamplona - Iruña Card (euskara)2.97 MB\nPamplona - Iruña Card (gaztelania)2.99 MB\nPamplona - Iruña Card (ingelesa)3.32 MB\nPamplona - Iruña Card (frantsesa)3.32 MB\nPamplona dispone de diferentes medis de transporte. Es posible llegar en coche, en autobús, en tren y en avión. cuenta con una nueva estación de autobuses ubicada en el centro de la ciudad, en la calle Yanguas y Miranda. Las estación de tren de Renfe se encuentra en el barrio de San Jorge, y cuenta con diferentes rutas que enlazan Pamplona con numerosas ciudades españolas. Y a seis kilómetros de la ciudad está ubicado el aeropuerto, en la localidad de Noáin.\nMadrildik Iruñera autoz etortzeko lau ordu pasatxo behar dira. Bide batzuk badaude ere, hauxe da erabiliena: A-2 autobian barna, Medinaceliraino; gero, N-111 errepidetik Soriaraino, eta jarraian N-122 hartu Tuteraraino. Tuteran AP-15 autopista har daiteke, nafar hiribururaino.\nHalaber, kontsignako zerbitzu automatikoa dauka, zeina urtean zehar 6:30etik 23:00etara baitago erabilgarri. Prezioa 4 eurokoa da eguneko, armairu ertainetarako, eta 5 eurokoa, handietarako. Sanferminetan, eskuko kontsigna-zerbitzua ematen da, eguneko 24 orduetan, eta prezioa 5 eurokoa da fardel bakoitzeko.\nZenbait bidek lotzen dute Iruña trenez Espainiako beste zenbait hirirekin. Madrildik trenez etorriz gero, bidaiak hiru ordu inguru irauten du. Bartzelonatik, lau ordutik bederatzi ordura bitarte iraun dezake bidaiak, zer tren-mota erabiltzen den. Argibide gehiago behar izanez gero, tren-bidaiei eta erreserbei buruz, kontsulta egin hemen.\nGainera, nabarmendu behar da Renfek zerbitzu gehiago ematen dituela sanferminetan. Nolanahi ere, hobe duzue txartela aurrez erreserbatzea, sanferminetan eskaria handia delako, eta baliteke tren batzuetan txartelak agortzea.\nEn Pamplona hay diferentes opciones para estacionar el vehículo privado. Para aparcar en la calle hay que tener en cuenta las diferentes zonas de estacionamiento, cada una delimitada por un color y tarifa. La ciudad también dispone de aparcamientos subterráneos, de pago y abiertos las 24 horas. Las caravanas o autocaravanas también disponen de lugares de estacionamiento explusivos para ellas, en el área de Trinitarios y en la localidad de Berriozar.\nIruñera autoz etortzen bazara, izan kontuan lur gaineko aparkalekuen araudiak. Iruñean hainbat aparkaleku-eremu daude, eta bakoitzak kolore jakin bat du. Hala, zuriz margotutako aparkalekuak doakoak dira; beste kolore batzuekin seinalatutakoak, berriz, araututa daude.\nEremu urdina: Bertan, aparkatze mugatuko orduetan, sektoreko bizilagun-txartela agerian duten ibilgailuak aparka daitezke sektorean denbora-mugarik gabe, bai eta aparkatzeko tiketa dutenak ere, ordaindutako denborarako.\nEremu gorria: Eremu gorrian aparkatzeko ezarrita dauden orduetan, aparkatzeko tiketa agerian duten ibilgailuak bakarrik aparka daitezke. Eremu honetan ezin dira bizilagun-txartela duten ibilgailuak aparkatu horretarako tiketa atera gabe. Araututako ordutegietatik at, eremu horietan bizilagunek baino ezin izanen dute aparkatu. Ordutegi-salbuespenak: Geltokiko plaza (aparkaleku ordaindua 24 orduz) eta Hezkuntza Departamentuaren pareko aparkalekua (1. sektorea, ordutegi berezia).\nEremu laranja: aparkatze mugatuko orduetan, sektoreko bizilagun-txartela duten ibilgailuak aparka daitezke sektorean denbora-mugarik gabe, bai eta egun bateko tiketa atera dutenek ere.\nBerdeguneak: bizilagunendako soilik.\nOrdainpeko zenbait aparkaleku daude hirigunean, zaintzarekin eta zabalik 24 orduz. Interes turistikoko gune nagusietatik oso gertu daude eta zerbitzu osagarriak eskaintzen dituzte, komunak esaterako; gainera, mugikortasun urriko pertsonentzat egokituta daude, irisgarriak izateko.\nGaztelu Plazan, hiriaren bihotzean, lurpeko aparkaleku bat dago. 452 ibilgailu aparkatzeko lekua du, errotazioan. Handik oso gertu, hiriko merkataritza-arteria nagusian, Karlos III.aren etorbideko aparkalekua dago, eta 290 auto aparkatzeko lekua du. Hirigunetik oso gertu daude Zezen Plazako aparkalekua (440 aparkaleku errotazioan) eta Aduanako Txokoko aparkalekua (118 leku errotazioan).\nHirigunetik urrunago, Auzitegiko aparkalekua dago, Nafarroako Justizia Jauregiaren ondoan; bertan, 244 leku daude errotazioan aparkatzeko. Era berean, Nafarroako Ospitale Konplexuko aparkalekuan 1.290 ibilgailutarako lekua dago.\nBestalde, bada mugikorretarako aplikazio bat, Parkplona izenekoa, eta bertan eskuragarri dago informazioa hiriko aparkalekuetan dauden toki libreei buruz, desgaituei zuzendutako aparkatze-tokiei buruz eta motor zein bizikletendako aparkatze-tokiei buruz. Aplikazio horrek aukera ematen du alta hartzeko Iruñeko Udalak abiatutako SMS bidezko jakinarazpen-zerbitzuetan, edo kontsultak egiteko zirkulazioan eragin dezaketen gorabeheren gainean, eta informazioa ematen du bizikletak alokatzeko Biziz zerbitzuari buruz eta ibilgailu elektrikoei buruz. Aplikazioa Apple et Androiderako deskargatu daiteke, eta erabilgarri dago, baita ere, wap bidez, gaztelaniaz, euskaraz eta ingelesez.\nIruñera karabanaz edo autokarabanaz etorriz gero, kontuan eduki behar duzu hirian bertan aparkatu dezakezula zure ibilgailua, baina ezin izanen duzula erabili etxebizitza gisara. Horretarako badira-eta beste eremu batzuk prestaturik. Eremu horietako bat Trinitarios aldean dago (su-hiltzaileen parkearen ondoan), eta zerbitzua iraunkorra da. Zerbitzuaren tarifa 20 euro da eguneko, eta ur-aldaketarik eginez gero, bi euro gehiago ordaindu behar dira. Eremuan egoteko baimena gehienez ere 48 ordukoa da.\nSanferminetan, María Ana Sanz ikastetxeko patioan ere aparkatu daitezke karabanak edo autokarabanak, non komunak eta dutxak dituen zerbitzu bat ere atondu baita.\nAzkenik, Berriozarren, Iruñetik hurbil, badago karabanak aparkatzeko beste eremu bat. Berriozar lotuta dago Iruñearekin hiri-autobus bitartez. Urtean zehar doanekoa da aparkatzea, baina sanferminetan 8 euroko tarifa ezartzen da, gehi bi eurokoa urak aldatzeagatik. 30 toki ditu eta ez dago gehieneko mugarik denboraz bezainbatean.\nPamplona es una ciudad de tamaño mediano, con aproximadamente 200.000 habitantes y una extensión de 24 kilómetros cuadrados. La manera más cómoda es desplazarse a pie, ya que el Casco Antiguo, lugar donde se encuentran los principales atractivos turísticos, es en su mayoría peatonal. También cuenta con una flota de taxis disponible las 24 horas y con diferentes paradas oficiales repartidas por toda la ciudad. Otra opción de transporte es la bicicleta, pues Pamplona cuenta con más de 60 kilómetros de carril bici y 790 aparca-bicis. La opción menos recomendable es el deslpazamiento en coche, ya que el tráfico está restringido en el centro de la ciudad.\nIruñeak badu hiri-garraioko sare bat, Iruñerriko Mankomunitateak kudeatua. Autobus-flota batek osatzen du zerbitzua, eta guk, iruindarrok, villavesa deitzen diegu autobus horiei; hortaz, komeni da izena ezagutzea. Urtean zehar, 25 lineak ematen dute eguneko zerbitzua, eta 10ek, gauekoa.\nEgunean zehar, txartelak 1,35 € balio ditu, baina garraio-txartelarekin ordainduz gero, 0,70 € dira. Garraio-txartela atxikitako saltokietan eta estankoetan eskuratu daiteke. Gauez ere (00:00etatik 06:00etara), txartelak 1,35 € balio ditu eskudirutan ordainduz gero, baina garraio-txartela erabiliz gero, 1,02 €.\nSanferminetan, baina, askoz ere zerbitzu zabalagoa ematen da, eta aldaketa batzuk egiten dira lineetan, ibilbideetan eta tarifetan.\nHiri barruko garraio-zerbitzuari buruzko informazioa guztia hemen kontsultatu daiteke.\nIruñean barna mugitzeko beste aukera bat dago: taxia. Gure hiriak taxi-flota modernoa eta profesionala dauka, eta zerbitzua ematen du eguneko 24 orduetan zehar. Taxi guztiek dute taximetroa, zerbitzuaren prezioaren berri emateko, tarifarekin eta ibilbidearekin bat. Badira geraleku ofizial batzuk taxiak hartzeko, eta horietako bi oso hurbil daude Alde Zaharretik. Zehatz-mehatz Navas de Tolosa kalean (Tres Reyes hotelaren ondoan) eta Ahumada Dukearen kalean (Gayarre antzokiaren atzealdean) daude.\nHiru aukera daude taxi bat eskatzeko. Lehenengo eta behin, dauden geralekuetako batean zuzenean har daitezke. Beste aukera bat da telefonoz deitzea, zenbaki hauetara: 948 232 300 edo 948 351 335. Eta hirugarren aukera da taxia bide publikoan geratzea, hura libre badago eta, hortaz, gidariak badarama goiko aldeko argi berdea piztuta. Geratzeko, nahikoa da besoa altxatzearekin.\nTaxi-zerbitzuari eta geralekuen kokalekuei buruzko informazio gehiago eskuratzeko, kontsultatu hemen.\nHirian barrena modu atsegin eta jasangarrian ibiltzeko era bat da bizikleta. Iruñean, bizikleta-erraiak 60 kilometrotik gora ditu eta, horrela, hirian barrena ibili eta leku ezagunenak arin eta begirunez ezagut daitezke. Gainera, bizikletetarako 790 aparkaleku daude hiri osoan banatuta, eta 4.740 bizikleta aparkatu daitezke haietan.\nEz baduzu zure bizikleta ekarri, jakin ezazu Iruñeko Udalak bizikletak alokatzeko zerbitzu bat duela. Bizikletak astebeterako alokatu daitezke, hain zuzen. Zerbitzua erabiltzeko txartel berezi bat behar da. Zezen Plazako geltokian (Arrieta kalea) eta Gaztelugibeleko geltokian (Pio XII.aren etorbidea eta Armadaren etorbidea gurutzatzen diren lekuan) 3 euroren truke eros daiteke. Txartel horrekin, bizikleta bat har daiteke, gehienez ere lau ordu jarraian erabiltzeko. Epea amaitu baino lehen, erabiltzaileak bizikleta bueltatu behar du hirian banatuta dauden bost guneetako batera. Baina 20 minuturen buruan, beste bizikleta bat hartu ahalko du. Informazio gehiago, hemen.\nIruñean barna autoz mugitzea ez da aukera gomendagarriena, erdiguneko zirkulazioan murrizketa batzuk ezartzen direlako eta zaila delako aparkatzeko tokirik aurkitzea.\nNolanahi ere, erabakitzen baduzu zure autoz mugitzea, ez ahaztu kontsultatzea zein diren sarbide murriztuko eremuak, batez ere Alde Zaharrari eta Zabalguneei dagokienez. Hemen duzu aparkatzeko tokiei buruzko informazioa.\nZure egonaldia ahal bezainbeste aprobetxatu nahi baduzu, bisita gidatu bat egin dezakezu Iruñean barrena, hiriaren sekretu guztiak ezagutzeko. Alde Zaharreko monumentuak bisitatuta Nafarroako hiriburuaren historia ulertuko duzu, eta sanferminak interesatzen bazaizkizu, gidari profesional batek jai horietako gunerik garrantzitsuenak erakutsiko dizkizu. Eta noski, ezin ahantzi gure gastronomia zoragarria; dastatu hemengo zaporeak pintxoak janez.\nNahiago baduzu, zure kontura bisitatu dezakezu hiria, baina bertako sekretu guztiak ezagutzeari uko egin gabe, mugikorreko Pamplona-Iruña aplikazioari esker. Deskargatu aplikazioa eta hainbat ibilbide turistiko ezagutu ahalko dituzu: harresiak, Donejakue Bidea...\nGainera, Pamplona-Iruña Card turismo-txartelarekin abantaila eta deskontu garrantzitsuak izango dituzu hiriko jarduera eta ekitaldi onenetan, bai eta bisita gidatuak egiten dituzunean eta hiriko saltoki, taberna eta jatetxeetan ere.


Materialak archivos - Consumo responsable - Zentzuz\nZentzuz Kontsumituk Erosketa Publiko Arduratsurako gida praktikoa argitaratu du. Gida hau kontratzaio prozedura hasteko ardura duten teknikariei eta kargu publikodunei zuzenduta dago, batez ere. Kontratazio publikoa, gutxi gorabehera, Barne Produktu gordinaren %18,5 da. Dudarik Gabe, kopuru ekonomiko handia da eta horren ondorioz erakunde publikoak pertsona eta zerbitzuen kontratatzaile nagusiak direla esan dezakegu. Nazio Batuek onartutako […]\nElikadura subiranotasunaren esanahia hitz gutxietan\nZer da Elikadura Subiranotasuna? eta, zergatik bultzazen dugu? Ze nolako eragina du gure inguruan?. Eta beste herrialde batzuetan? Erantzunak aurkitzeko ikus ezazue eskaintzen dizuegun bideoa!\nTxanotxoren saskia: eztabaidatzeko gida\nTxanotxoren saskia ikusi genuenok eztabaidan aritu ginen gure kontsumoaren ondorioez, baina, gainera, kontzeptu batzuk ikasi ditugu, hala nola elikadura-subiranotasuna, bidezko merkataritza, transnazionala, kooperatiba, ekologikoa, transgenikoak, kontsumo-taldeak, saskia… Stevia izeneko landare miresgarri horren iraultza gozoa ezagutu dugu, eta nahi dugu “iturburuaren bila abiatu, eta ez taldeari jarraitu”. Horregatik, eztabaidatzeko gida bat egiten ari gara, zuen ekarpenekin […]


« Aurreko 10 elementuak Hurrengo 4 elementuak » 1 2 3  5\nEgia esan, bixi-bixi dator aste honetan ere zazpi probintzietatik kanpo jaio edo bizi diren euskaldunek euskal ondareari egin dioten edo egiten ari zaizkion ekarri edo kontribuzioa.\nEz da oraindik bukatua, batetik, Uruguaiko euskaldunek joan den astean Montevideoko Liburutegi Nazionalean "Euskal Immigrazio, Historia eta Kultura V. Mintegia" izenpean hiru egunez egin zuten Biltzarraren oihartzuna, hainbat euskaldun eta euskal uruguaitarren lan on eta baliosa azterturik hiriburu hortako Haize Hegoa Euskal Etxea antolatzaile. Hori pasa den astetik datorrena, aste honetan Estatu Batuetako euskaldunek lekukoa hartu eta aztertuko baitute Unibertsitate mailanm euskal presentzia eta ekarria Ipar Ameriketan.\nKaliforniako Bakersfield-en izanen da hori --ikus hemen--, asteazkenetik ostiraleraino, urriaren 22-23 eta 24an alegia. Basques in the West izango da Biltzarraren gaia, 'Euskal Herria Mugaz Gaindi V. Mintegia' izenpean, California State University-k (CSUB) Bakersfield-en duen egoitzan, Unibertsitate bereko Steven Gamboa doktorea, sunbildarren semea bera, koordinatzaile.\nWilliam A. Douglass antropologo ospetsuak zabalduko du elkarretaratzea eta Euskal Herriko eta Ameriketako adituak mintzatuko dira, tartean Joseba Agirreazkuenaga, Oscar Alvarez, Argitxu Camus-Etchecopar, Marijo Olaziregi, Xabier Irujo, John Ysursa, David Río, Joxe Mallea eta John Bieter. Amaiera saioa, Bakersfield-eko Noriega Hotel euskal ostatu historikoan egingo dute, Jeronima Echeverria aditu kaliforniarra buru, Oesteko euskal ostatuen gainean.\nBaina euskal agenteak munduko leku gehiagotan ari dira egunotan euskal lanak erakusten. Bukatu berria da Frankfurten Liburu Azoka, Europan erreferentzia, eta han aurkeztuak izan dira zenbait idazle euskaldunen liburuak alemanera itzuliak. Hor ziren Aingeru Epaltza eta Jokin Muñoz idazke nafarren eta Anjel Lertxundi gipuzkoarraren eleberriak, euskaraz idatziak eta orain, irakurle alemanek alemanez irakurri ahal izango dituztenak.\nBordelen ere izanak dira iragan asteburuan Itxaro Borda, Bernardo Atxaga eta Mariasun Landa idazleak euskal literaturaren ordezkari, Bordeleko Lettres du Monde jaialdian lehenik eta 'Eskualdunen Biltzarra'n ere, Akitaniako hiriburuko euskal etxe honetako 'Euskal Udazkena Bordelen' kultur antolamenduan.\nBestenaz, datozen egunotan mintzatuko gara Argentina eta Txileko Euskal Asteez. Urtero bi erresuma hauetan egiten diren euskal ekitaldi nagusienak dira Asteok, euskaldunen bilgarri eta euskal kulturaren inarrosle. Hori dute/beharko lukete helburu. Programa aberatsa bilduko dute aurten ere, besteak beste Oskorri taldea bietan izango delarik, bata bestearen ondotik Argentinako La Platan eta Txileko Santiagon datorren asteko larunbat eta igandez.\nGaurkoa behar bezala bukatzeko, atzera Estatu Batuetara eta zorionak eman nahi dizkiegu joan den igandean San Frantziskon esposatu diren Joseph Almirantearena eta Arantxa Machin-i, kaliforniarrak biak, Chinokoa Joseph eta San Frantziskokoa Arantxa. Bi euskal komunitateetako lagun andana bildu zen ezteietara. Zorionak. South San Franciscon biziko dira, Euskal Etxetik ez urrun.\nMunduko Euskal Herria etengabe lanean: ba al dugu euren ekarpenaren berri?\nBeste asteburu bat geratu da atzean --Argentinan ezik, gaur jai eguna baita herrialde austral horretan--, Diasporari dagokionez ekitaldiz betea, beste askotan bezala.\nEkitaldi horietako batzuk aipatzen genituen joan den ostiralean, hala nola Argentinako hainbat herritan Gizatalde edo Kolektibitateen Azokak, Mar de Platako 'Denak Bat'en San Migelak, Chascomuseko XVIII. Euskal Festa, Maral euskal argentinar taldearen emanaldia San Pedron..., Mexikon Urdanetaren bosgarren mendeurrena dela-eta eginiko senidetze ekitaldiak, eta Estatu Batuetako NABOren 'Euskal Kantari Eguna' zein 'Amuma Says No' talde euskal-boisetarraren aurkezpena Texas-en, CD berria --'Frontoitik kalera' (sic) euskaraz eta Made in USA-- besapean.\nGure agendak bildu zituen baita ere Venezuelan Caracaseko Euskal Etxean Begoñako Amari eta Txikiteroei eskainitako eguna, eta Frantzian, Bordeleko Euskal Etxeak Bestalariak eta Kantuka abesbatzekin antolatutako kontzertua, eta Kanadan, Vancouver-eko Zazpiak Bat elkarteak Maddi Oihenart kantariari eginiko harrera eta harek emaniko kontzertua, eta Uruguaiko Juan L. Lacaze herrikoek euren euskalduntasunari eusteko euskal etxea berrantolatze lanen barnean deitutako elkarretaratzea, eta Bogotan, Kolonbiako Liburutegi Nazionaleko Germán Arciniegas Aretoan eginiko Kimuak 2007 saileko euskal laburmetraien proiekzioa, eta Donostian, Pello Aranburu Espainiako hiriburuko Euskal Etxeko lehendakari ohi eta lagunaren alde eginiko elizkizunak.\nHori guztia joan berria den asteburuan.\nAste berri honetan, bihar hasiko da Montevideon, bertako Haize Hegoa Euskal Etxean antolatuta, Uruguaiko 'Euskal Immigrazio, Historia eta Kultura VII. Mintegia', urtero bezala bertako euskaldunek lan handiz baina ilusio eta engaimendu handiagoz antolatua, eta Estatu Batuetako Washington eta Florida estatuetan, Dave Boling idazleak 'Guernica' izeneko bere eleberria aurkezten segituko du, Anne Etchegoyen kantaria Argentinako Paraná hirian kantatzen ari den bitartean, General Villegas-eko Euskal Etxeak antolatuta Alfredo Urquiza aktoreak 'Ameriketako emakumeen poesia'ri buruzko ikuskizuna eskaintzen duela.\nEta, oraindik datorren astetik atera gabe, larunbatean testu irakurraldia egingo dute Bordeleko Euskal Etxean Bernardo Atxaga eta Itxaro Bordak, Kepa Junkeraren musika lagun dutela. Eta igandean Pariseko euskaldunek musika, dantza eta gastronomia bildu dituen elkarretaratze bat egingo dute, eta...\n...abar eta abar, asko baitira agendatik kanpo gelditu zaizkigun ekimenak. Balio bezate hauek adibide gisa.\nHau dena Diasporan gertatzen da. Munduan euskal giro edo koordenadetan. Kulturari, euskal kulturari, batean edo bestean jaiotako euskaldunek amankomunean daukagun unibertso horri eginiko ekarpen.\nGure erronka, han-hemenka egiten diren ahalegin horien guztien berri bildu eta ematea. Merezi dutelako, merezi dugulako, merezi duelako. Ba al dugu benetan munduko euskaldunek altxor amankomunera egin duten/egiten duten ekarpenaren berri?\nBilbao New Yorkera eta Amuma Texasen bisitari\nNew Yorken, Etxeorratzen Hiriko Eusko Etxean guztia prest dago gaur gauez Izaskun Bilbao Eusko Legebiltzarreko presidentea errezibitzeko. Edo alderantziz da? Legebiltzarburuak harrera ekitaldi eta afari batera gonbidatu baitu Sagar Handiko eta inguruetako euskal komunitatea, Eusko Etxearen egoitzan. New Yorken urte mordoa daraman Iñaki Lete sukaldariak bere enkarguz prestatua, 1913an sortu zen elkarte honetako bazkide eta lagunak bilduko dira harrera-ekitaldi afaridun honetara, Bilbaok solastu eta bertakoen kezka eta iritzi/arrengurak ezagutu nahi baititu.\nEckford Street-eko egoitzan beha, zain, goaitatzen izango ditu Bilbaok Itziar Albisu Kobayashi andoaindarra, Eusko Etxeko lehendakaria [munduko Euskal Etxeetan lehendakari deitzen zaie beti bertako presidenteei], eta Julian Abio [i-u-lian ei-biou ahoskatuta], haurra zela, 1964an, gurasoekin New Yorkera emigratu zuen bakiotarra, hiri honetan hazi eta hezia, Eusko Etxearen gerizpean. Neurriko koadrila bilduko da. Esan beharra dago oro har, euskal komunitate zaharra dela New Yorkeko Eusko Etxearen inguruan biltzen dena, eta egiteko lan daukatela urtero hiriburura biltzen diren ehundaka edo milaka Euskal Herriko euskaldunak kontaktatu eta bertara biltzea. Hobe esan, erronka lukete hori. Eta egia esatearren, urte gutxiren buruan lortzen ez badute New Yorkeko euskal komunitate 'historikoa' eta New Yorkera ikastera edo bolada bat pasatzera iritsitako euskaldunek osatzen duten multzoak elkarri lotu eta proiektu amankomunei ekitea, jai daukate, egunak 'zenbatuta' izango ditu egun Estatu Batuetako euskal etxeetan dekanoa den honek.\nZoritxarrez, Eusko Etxeko gaurko elkarretaratzeak ez du, nonbait, Anna Mari Aguirreren presentzia bilduko. Oso gaixo dagoela esan digute. Irene (NY, 1923-1999) eta Andoni Aguirreren (Manila, 1921-NY, 1997) alaba da Anna Mari. Irene, hemezortzi urte zituela, Jose Antonio Aguirre lehendakariaren idazkari pertsonala izan zen hura hirian bizi zela. Eusko Etxeko kide historikoak biak, jaiotzez eta paperez estatubatuar, bihotzez zein hizkuntzaz euskaldunak. Euskal sentimentu hori alaba Anna Mariri pasatu zioten, New Yorkeko Eusko Etxearen magalean hazia bera, dantzari, dantza-maistra eta bere euskal erroekin erabat engaiatua.\nBesteak beste, Society of Basque Studies in America (SBSA) delako erakundean bere gurasoek pizturik utzi zuten suzia atxiki izan du Anna Marik, beti ere proiektuz, kuraiez eta ekimenez gogor dabilen bere izeko Emilia Doyaga --amaren lehengusua, newyorktarra eta Eusko Etxeko kide historikoa hau ere eta SBSAko sortzaile eta sustatzaile nagusia-- bidaikide eta indarremale izanik. Urtetan sartu samarra dagoen Emilia egongo da seguruenik Izaskun Bilbaori harrera ematen. Bihoakie iloba-izekori besarkada beroa, agiantzarik onenarekin batera, Anna Mariri bereziki egun hauetan.\nGaurkoa bukatzeko, Estatu Batuetako Ekialdeko kosta utzi eta Mendebaldera goaz. Western inguru peto-petoan, Euskal Herriko musika bandek euskal herrietako berbena eta dantzaldietan jotzen duten musika mota bera, Oesteko moldean, jotzen du bertan Amuma says no (Amonak ezetz dio, nahi du esan euskalenglish-ez) talde boisetarrak. Euskaraz kantatzen dute Estatu Batuetako euskal jaialdietan eta bandetako ohiko instrumentuez gain --bateria, baxua, gitarra, saxoa...-- trikitia ere badaukate, Dan Ansotegui boisetarrak joa. Eta soinu txikia aitzeki edo estakuru harturik, datorren asteburuan egingo den Akordeoiaren Jaialdira gonbidatu dituzte, milaka kilometro hegoalderago dagoen Texas-eko San Antoniora.\nEz da izango eskusoinuaren nazioarteko hitzordu honek euskal-amerikar partaideak biltzen dituen lehenengo aldia, aurretik ere jarduna baita bertan bere bandarekin Mercedes Mendive Elkoko nevadatarra. 'Journey to Euskadi' izeneko CDa dauka merkatuan Mercedesek, egun Elkon barik Floridan bizi bada ere, Euskal Herrian jaiotako Fernando bere senar pilotari profesionalarekin ezkondu zenetik. Orain, Texas-eko musikaren jaialdi honetara joatearekin batera, euren lehenengo CDa plazaratu dute 'Amuma Says No'-koek ere, erabat 'Made in USA' eta aldi berean euskalduna. Datozen egunotan aipatuko dugu orrialdeotan.\nEtxekoek bakarrik dakiten bezala\nArgentinako hainbat lagunek pasatu diguten iritzi eta sentipenaren arabera, mundiala izan omen zen duela gutxi Juan Mari Beltran eta bere taldearekin ordu batzuk partekatu ahal izatea, euskal musikariok Ameriketara eginiko biraren baitan. Horixe islatu nahi izan du gaur EuskalKultura.com-en argitara eman dugun artikulu eta argazki bildumak. Gauza bera gertatua zen aurretik Montevideon.\nIa bi aste joan dira taldea berriz europaratu zenetik, eta oihartzunek bizirik diraute itsasoz bi aldeetan, euskal musikariak ere oroitzapen eta bizipen ezin hobez itzuli baitziren Rio de la Platako inguruetara eginiko bisitalditik. Lagun artera eginiko bidaia izan omen zen.\nIzan ere, lan polita hartu zuten Montevideoko Haize Hegoakoek eta Chivilcoy, Arrecifes eta Buenos Aireseko Beti Aurrera, Euskaldunak Danak Bat eta Euskaltzaleak Euskal Etxeetakoek, hurrenez hurren, bira antolatzen. Lan diruz ordaingabea eta diruz ordainezina.\nLana, denbora, ahalegina eta ilusioa ipini baitzuten Beltran eta bere lagunak abegiz errezibitzeko, familiak aspaldi ikusi gabeko edo ezagutzen ez duen ahaidea errezibitzeko egiten duen bezala, etxekoek bakarrik errezibitzen dakiten bezala, borondate onak eta elkarrekin kultura eta euskaltasun sentimentu kolektibo amankomunak partekatzeak ematen duen maitasunarekin. Eta irekiera eta sentimentu beretsuekin hurbildu ziren Beltran-eta orain lagun edo 'ahaide' berriak dauzkaten argentinar leku eta herri horietara.\nMaitasun erlazio bat izan zen. Musikari bisitariek ilusioz eta eskuzabaltasunez banatu zituzten euskal musikaz eta instrumentuez dauzkaten ezagutza, gaitasun eta trebeziak, eta tailerren bidez hurbil-hurbiletik eta praktikoki partekatu zuten hori guztia bertaratu ziren lagunekin. Bertaratu zirenek ere, interesez eta hunkiturik, abegiz eta jakinminez partekatu zituzten euren denbora, euren leku eta azpiegiturak eta euren musika- eta euskaltzaletasuna lagun bisitariekin.\nHorixe da Diaspora, euskal diaspora. Europako Euskal Herriko jendeak errespetuz eta eskatzera baino eskaintzera hurbildu beharreko tokia. Gogoa zabal eta eskuzabal, jakinik azkenean seguruenik hartu eman baino gehiago egingo duzula.\nIkasturte berria hasiz, Elizondo, Kolonbia\nUdako sasoina joana da Ipar Hemisferioan (negua, Hegokoan) eta ikasturtea abiatzeko garaia heldua da ikastetxe, eskola eta unibertsitateetan (hau ere Ipar Hemisferioan, Hego Hemisferioko hainbat herrialdetan ikasturteak urte naturalari segitzen dionez urtea eta ikasturtea gauza bera baitira eta orain beraz urte/ikasturtearen azken txanpan daude, ikasturte berria bertako udako oporren ostean hasiko dutelarik, martxo-apirilean, alegia).\nIpar Hemisferioko uda bukatzeak, esaterako, euskal festa nagusi eta pikniken sasoina bukatzen dela esan nahi du Estatu Batuetan. Kaliforniako Chinon duela hiru aste egin zen NABO Biltzarra eta Euskal Bestaren ondotik --eta tartean San Frantziskokoa eta Homedalekoa ere joanak--, euskal etxeen urteko azkeneko piknikak gelditzen dira, hala nola Nevadako Las Vegaseko 'Lagun Onak' Euskal Etxearena, urriko lehenengo asteburuan, eta Kalifornia Iparraldeko 'Iparreko Ibarra'rena. Azken honek itxiko ditu aurtengo piknik saioak, urriaren 11ean, euskal ostatu eta hotel historikoak izan zituen Marysville herritik gertu den Lincoln herriko 155 Ferrari Ranch-en. Aurten, gainera, NABO Kantari Eguna ere eurak antolatuko dute asteburu horretan.\nBaina egun hauetako euskal aktualitatea aipatzerakoan, ezin aipatu gabe utzi pare bat ospakizun.\nBatetik eta aurrekoarekin lotuz, atzo Baztango Elizondon, ekitaldi berezi bat gauzatu zen. Besteak beste bertako Udalak, Nafar eta Euskal Gobernuek, Udalbidek eta Diario de Noticias egunkariak lagundurik, 'Ameriketarat gana, artzain doike' (sic) izeneko egunpasa/omenaldi/elkarretaratzea egin zen eskualde honetan eta Euskal Herriko beste zenbaitetan garrantzi handia izan duen Estatu Batuetarako emigrazioaren inguruan, AEBetan ibilitako 'amerikanuei' omenaldi gisako bilkura eta besta eguna antolatuz. Antolatzaile nagusi, artzain amerikanoen alaba diren hiru emazte: Laura Igantzi, Neli Yanci eta Josephine Etcheverry. Amodioz eta esker onez eginiko ekitaldia. Honi buruzko kronika bihar argitaratuko dugu EuskalKultura.com-en, gu geu ere lekuko eta partaide izan baikinen bertan.\nBestetik, Kolonbian egiten ari diren Euskal Astea eta orohar euskal ekitaldiak. Albisteen atalean Elai-Alai talde gernikarraren bidaia kolonbiarra aipatzen dugu eta euren emanaldi ibilbidea Kolonbiako hainbat agertokietan. Bertako ekitaldiak, ordea, lehenagotik hasiak dira, oro har zine, gastronomia, ekonomia eta beste zenbait alor ukitzeko. Izan ere, Euskal Herriko goi ordezkaritza bat, Iñaki Agirre Kanpo Harremanetarako idazkaria buru Bogotara bidaiatu zen karia hortara joan den astean.\nEmprebask-en ekitaldiak egin dira, bilkura eta mahai-inguruak, Zine hitzorduak antolatu Bogotá-ko Arte Moderno Museoan zein Liburutegi Nazionalean, Mikel Arrazola argazkilariaren erakusketa irailaren 14tik 21era Tocancipa-ko Kultura Etxean eta ondotik 22tik 27ra Villa de Leyva-ko Probintzia Batuen Biltzarra, aste honetan bertan (24, 25 eta 26an) Euskal Gastronomia Erakustaldi bat izango da Villa de Leyva-ko El Duruelo hotelean... guztia Bogotáko Euskal Etxeak eta munduko eskualde honetan gero eta garrantzi handiagoa hartzen ari den Euskadiko Ordezkaritzaren eskutik.\nSegitzen du bitartean, Uruguain eta Argentinan, Juan Marti Beltranen bisita, tailer eta emanaldiek utzi zuten arrasto eta oihartzunak. Publikoa eta bertako euskaldun eta ez-euskaldunak irabazten jakin zuten Beltranek eta bere taldeak. Azken artikulu grafiko bat eskainiko diogu gaiari datozen egunetan.


Urnieta Dantzan jaialdiaren laugarren edizioa larunbatean ospatuko da — dantzan.eus\nHemen zaude: Hasiera › Hemeroteka › Urnieta Dantzan jaialdiaren laugarren edizioa larunbatean ospatuko da\nUrnieta Dantzan jaialdiaren laugarren edizioa larunbatean ospatuko da\nEgape Dantza Taldea eta Txanbolin Txistu Bandak jaia girotuko dute egun horretan. Aurten Baztango dantzariak izango dira gonbidatu bereziak\naialdi honek hainbat helburu ditu, hala nola, euskal folklorearen espresio nagusienetako bat indar-tzea, dantza garaikideko adierazpenak txertatuz, eta euskal dan-tza, egungo espresio artistikoetara egokitzea; beste herrietako eta bertako dantzarien topagune bihurtu, harremanak sendotzeko eta esperientzi berriak ezagutarazteko, elkartrukea jorratuz eta sustatuz; eta Urnietan euskal kulturaren espresiobide hau kaleratu eta bere balio eta garrantzia, txikiei, zaleei, gazteei eta herritarrei oro har helaraztea.\nEgitarauari dagokionean, larunbatean goizeko hamaiketatik aurrera, dantzarien topagunea izango da Egape Ikastolan. Ordu horretan Baztango dantzariak taldearen harrera burutuko da. 11:45etik eta 13:00ak arte, bost ibilbidetan banaturik, herriko kale eta plazetan dantza saioak ikusi ahal izango dira. Eguerdiko hamabietatik aurrera, berriz, dantzari txikien emanaldia eskainiko da San Juan Plazan.\nEmanaldi nagusiaren txanda ordubatean izango da Plazido Mujika plazan. Amaieran, errifaren zozketa egingo da, aurten, Itsasoko produktu-sorta bat zozkatuko delarik. Behin saioa bukatuta, partaide guztiek Egape Ikastolara joko dute. Izan ere, bertan dantzarien bazkaria ospatuko da ordubi eta erdietan hasita.\nSortzen Ikasbatuaz-en festan\nLarunbatekoa ez da maiatzean zehar Egape dantza taldeak eskainiko duen jarduera bakarra. Izan ere, hainbat ekimen eta jaialditan parte hartuko du. Honela, Iruñean Trinitarios parkean, hilaren 23an ospatuko den euskal eskola publiko berriaren jai handia girotzeko xedea du. Hirugarren urtez parte hartuko dute Egapeko dantzariek Sortzen Ikasbatuazen jaiean.\nEgun berean Urnietako haurren jauanartzean dantza saioa eskainiko dute dantzariek. Hilaren bukaeran, 28an, Urnietako gazte jaien txupinazoan parte hartuko dute eta 29an, azkenik, arratsaldeko zazpi eta erdietatik aurrera, Gazte Jaien egitarauaren barnean, Saroben, Gazteen emanaldia eskainiko da. Hurrengo hilabetearen aurrerapen bezala, ekainaren 9an, Txikien emanaldia ospatuko da Saroben.\nMaiatzaren 15ean: Urnieta Dantzan jaialdia. 11:00etan, dantzarien topagunea Egape Ikastolan. 11.45etatik 13:00etara, dantza saioak herrian zehar. 12:00etan, dantzari txikien saioa San Juan plazan. 13:00etan, saio nagusia Plazido Mujika plazan. 14:30etan, bazkaria Egape Ikastolan.\nMaiatzaren 23an: Iruñan Takoneran ospatuko den jai handia girotzeko eta iragartzeko xedea du Egape Dantza Taldeak.\nMaiatzaren 28an: Urnietako haurren jauanartzean dantza saio berezia eskainiko da.\nMaiatzaren 29an: 19:30etatik aurrera, Gazte Jaien egitarauaren barne, Sarobe arte eszeniko gunean, Gazteen emanaldia eskainiko da.\nEkainaren 9an: Txikien emanaldia ospatuko da Sarobeko arte eszeniko gunean.\nUrnieta Dantzan. Egape Dantza Taldeak herria girotuko du larunbatean. :: GISELA


“Jazz Euskadi 2019” egitasmoko programazioa prest - Nontzeberri\nHasiera/MUSIKA/“Jazz Euskadi 2019” egitasmoko programazioa prest\n“Jazz Euskadi 2019” egitasmoko programazioa prest\nEusko Jaurlaritzaren Turismo Sailak bultzatzen duen Jazz Euskadi 2019 egitasmoko programazioa, gaur goizean aurkeztu dute. Prentsaurrekoan Eusko Jaurlaritzaren Turismo, Merkataritza eta Kontsumo sailburu Sonia Perez eta hiru jaialdietako zuzendariek parte hartu dute.\nJazz Euskadi 2019 egitasmoa Getxoko, Gasteizko eta Donostiako Jazzaldiek osatzen dute. Jazz jaialdi bakoitzak bere protagonistak eta turismoa erakartzeko borobildu duen programazioa aurkeztu ditu.\nHala, Getxoko 43. Nazioarteko Jazzaldia uztailaren 3tik 7ra izango da, eta kostaldeko herrira, aurten, Julian Lage gitarra-jotzailea, Kenny Barron pianista, Paquito D’Rivera klarinete- eta saxo-jotzailea, Andrea Motis eta Madeleine Peyroux artistak etorriko dira. Guztira, jazz denboraldi luzea zabalduko duen jaialdian 16 emanaldi atondu dira. Hauez gain, Talde Lehiaketako kontzertuak ere izango dira. Aurten, 66 taldek parte hartu dute aurreneko fasean eta, horien artean, honako lau hauek hautatu ditu epai-mahaiak finalerako: Poloniako Szymonklekowicki Sextet, Claudio Jr. de la Rosa laukote holandarra eta Espainiako Marc Martin Trio eta José Ángel Llorente 5et.\nHorren ostean, uztailaren 15etik 20ra, Gasteizko 43. Jazzaldia garatuko da honako artisten presentziarekin: Marco Mezquida, Golden Gate Quartet, Nubya García, M.A.P. + Gasteizeko Banda, Danilo Pérez, Cohen eta Potter Quintet, Chris Potter, Marta Sanchez Quintet, Regina Carter, Gregory Porter, Iñigo Ruiz de Gordejuela, Jorge Drexler eta Omara Portuondo, Ambrose Akinmusire, Origami Harvest eta Kamasi Washington eta Makaya McCraven.\nAzkenik, Donostiako Jazzaldia izango da. Heineken Jazzaldia uztailaren 24tik 28ra bitartean garatuko da eta bere 54. edizioko programaren barruan Diana Krall, Jamie Cullum, Neneh Cherry, Joshua Redman, Maria Schneider eta Donny McCaslin izango dira, besteak beste.\n“Baserriko Uzta”-ren edizio berria larunbatean, Arabako Anutzitako Beltzitina baserrian\nEuskarazko zinemagintzari ekarpena egiteko xedez, “Benito Ansola” saria


Sare sozialen monitorizazioaren eta analitikaren mundua | Martech Zone\nInfografia honetako lehen datuak nahiko liluragarriak dira ... analytics tresnen merkatua. Nire ustez, pare bat gai aipatzen ditu. Lehenik eta behin, gure marketin estrategien berri emateko eta kontrolatzeko tresna hobeak bilatzen ari garela eta bigarrenik, gure estrategien funtzionamendua ziurtatzeko gure marketin aurrekontuaren ehuneko handiagoa aplikatzeko prest gaudela.\nSare sozialak besteekin konektatzeko erabiltzen ditugun heinean, gizakien arteko elkarrekintzako datuen ibilbide digitala sortzen dugu. Datu baliotsu horiek behar bezala aztertuta, iritzi publikoa eta kontsumitzaileen joerak erakutsi, iragarpenak egin eta argibideak eman ditzakete. Datu horiek behar bezala bildu eta aztertzen dituzten enpresentzat arrakasta lortzeko gakoa izan daiteke. Hau infografia Demand Metric-etik diseinatu zen erakundeei sare sozialen jarraipena eta analitika munduari buruzko informazioa eskaintzeko.\nInfografia hau ez da berria, baina oraindik aurkitu ez ditudan tresna bikainak partekatzen ditu. Beti harritzen nau zenbat plataformak ezagutzen ditudan oraindik ez daukagula!\nBrandID - kontrolatu zure marka Youtuben.\nCuralate - irudi aurreratua analytics eta kanpaina neurtzeko aitorpen algoritmoak.\nEngagor - Bezeroentzako zerbitzu sozialerako eta konpromiso marketinerako denbora errealeko plataforma.\nHootSuite - argitaratu, kontrolatu eta kudeatu zure sare sozialak zure negozioan Enpresen gaitasunekin.\nIconosquare (lehen Statigr.am) - zure Instagram kontuaren inguruko funtsezko metrikak.\nKomfo - Zure birala erakusten du anplifikazio edo zure mezuen irismena.\nLinkfluence - sare sozialen adimena marka eta agentzientzat.\nPiqora - jarrai itzazu irudietan oinarritutako kanpainak Pinterest, Tumblr eta Instagrametik.\nPlumlytics - Sare sozialen kudeaketa entzute integrala eta analisi iragarlearekin.\nBesterik gabe, neurtuta - Kanal arteko sare sozialak analytics marka gorenek erabiltzen dute.\nSysomos - sakoneko neurketa\njabetzako, irabazitako eta ordaindutako sare sozialetan.\nTweriod - Aztertu zure jarraitzaileen jarduera partekatzeko eguneko une aktiboenak aurkitzeko.\nBilatu laster blogeko mezu batzuk plataforma horietako batzuetan!\nTags: Analyticsbrandidkuralatueskaera metrikaengagorHootSuiteikonoakkomfolinkfluencenetbasePinterestpiqorasimplymeasuredsocial media analyticssare sozialen jarraipenastatigr.amestatigramasysomosbi aldiaWolfram Alphayoutubezefr\n11ko abuztuak 2014, 1:25\nEskerrik asko Sysomos Douglas honetan nabarmentzeagatik!\nInoiz gehiago ikasi nahi baduzu, lasai niregana edo gurekin harremanetan jartzeko gure webgunearen bidez.\nSheldon, Sysomos-eko community manager\nNov 11, 2014 5: 43 AM\nInfografia bikaina eta oso informatzailea. Ikuspegi bikainak eman dituzu eta oso erabilgarria da. Goiko infografietan aipatu dituzun tresnez gain, Plumlytics gehitu nahi nuke. Plumlytics-ek sare sozialen kudeaketa eskaintzen du entzute integrala eta analisi iragarlea integratuta.\nNov 11, 2014 8: 54 AM\nEskerrik asko Piyush - Plumlytics gehitu dugu zerrendara!


Murga: "Inoiz ez dut esan egozten didaten esaldia" | Gizartea | Berria\nMurga: "Inoiz ez dut esan egozten didaten esaldia"\nOsasun sailburuak salatu du haren izen onaren kontrako "funtsik gabeko adierazpen publikoak" gertatu direla. Nabarmendu du ez duela ezer ezkutatzeko.\nNekane Murga Osasun sailburua, kargua hartu zuen egunean. Jaizki Fontaneda / Foku\n"Inoiz ez dut esan egozten didaten esaldia: ez duela hamabost urte, ez orain. Inoiz ez dut tribunal batean parte hartu, eta inoiz ez dut jakin oposizioen emaitzarik horien zerrendak publiko egin aurretik". Hitz horiekin gezurtatu du Nekane Murga Osasun sailburuak azken egunotan publiko egin den grabazioa. Osakidetzaren barne ikerketako grabazioa da Murgak gaur hizpide izan duena, Eusko Legebiltzarrean. Mediku baten deklarazio entzun daiteke, azalduz egungo sailburuak —garai horretan ez zuen ardura politikorik— iruzurra iradoki ziola, duela hainbat urte.\nKontrolerako osoko bilkuran eman ditu azalpenak Murgak, Rebeka Uberak (EH Bildu) eta Cristina Makazagak (Elkarrekin Podemos) hala eskatuta. Aipatu bi legebiltzarkideek "iruzur sarearekin" amaitzeko neurri eraginkorrak hartzeko eskatu diote sailburuari, eta, hori egin ezean, "sinesgarritasuna" galtzen jarraituko duela. Murgak Osasun sistemaren ospea zikintzea leporatu die bi legebiltzarkideei, eta ezagutarazi diren grabazioak haren izen onaren kontrako "funtsik gabeko adierazpen publikoak" direla.\nAre, Murgak "errotik" gezurtatu du Osakidetzako lan eskaintza publikoetan oposizioak kritikatu duen "iruzur sarea". Aitortu du, agian, noizbait kasu puntualen bat egon dena, baina gaineratu du ez duela hori gertatu denaren berri.\nRebeka Uberak Murgari gogorarazi dio Osasun sailburu izendatu zutenean "sinesgarritasun txikia" zuela, Jon Darpon Osasun sailburu ohiaren lantaldetik heltzeagatik. "Konfiantza" eman arren aurreko sailburuaren bide beretik doala hausnartu du Uberak. "Aurreko sailburuak egiten zuena egiten baduzu berdin amaituko duzu", ohartarazi zion. Legebiltzarkideak "gezurra" edo "hitz neurtuak" esatea leporatu zion sailburuari, eta neurriak hartzeko eskatu zion. "Bada garaia barkamena eskatzeko, eta iruzurra errepikatu ez dadin neurriak hartzeko".\nCristina Makazagak hausnartu du Eusko Jaurlaritzak urte bateko batean, iruzur salaketak publiko egin zirenetik, aro ezberdinak izan dituela. "Hasiera batean dena ukatu zenuten; beste alde batera begiratu zenuten gero; kaltetu gisa jokatzen hasi zineten gero...". Ordea, Osasun Sailari "era opakuan" jokatu izana, eta justiziari ere informazio osoa ez ematea, justiziak berak hori eskatu arte. "Aurpegi aldaketa ez da nahikoa; eredua da aldatu behar dena".


Etxe haren luze-zabala neurtu izan balu, mintzatuko zatekeen agian huste lan nekagarri eta halaz ere askatzaile honi buruz. [Nola hustu nuen gurasoen etxea, Lyidia Flem / Joxan Elosegi (Alberdania, 2005) Orr.: 19]\neta haurrei batez ere nolabaiteko gutxieneko babesa eskaintzearren eta lan istripuen aurka neurri zehatz batzuk indarrean ezartzearren; bainan joan-etorri guzti haiek ezer gutxi lortu zuten. Halaz ere ez ziren alferrik suertatu: 1900. urtean, Parisen egindako kongresu batean, Langileen Babes Legalerako Nazioarteko Elkartea sortu zen eta bere baitan, sei urte geroago, lehenengo [ELERIA_Art_Enp_Lz_2000_Lan Zuzenbidearen iturriak_K. Gorostiaga]\nLan merkatuaren batasuna langileen joan-etorri askean oinarritzen da, nazionalitatearengatiko gutxiespenak galaraziz. Halaz ere, ordena publikoaren arrazoiengatik askatasunez joan eta etortzeko eskubide hori oztopa daiteke, estatuz kanpoko leku batetik datorren langileari sarrera ukatuz edo –Estatuaren barruan baldin badago– [ELERIA_Art_Enp_Lz_2000_Lan Zuzenbidearen iturriak_K. Gorostiaga]\n1989ko abenduaren 9an Estrasburgon egindako bilkuran, Langileen Funtsezko Eskubide Sozialen Karta Komunitarioa onartu zuen. Bainan Erresuma Batuaren desadostasunarengatik Maastrichteko Aktatik at geratuko da, Aktari itsatsia halaz ere eranskin gisa. [ELERIA_Art_Enp_Lz_2000_Lan Zuzenbidearen iturriak_K. Gorostiaga]\nHalaz ere, filosofiak bere lan propioa hari dagozkion printzipioen arabera egin behar du, arrazoien ebidentzia bilatuz, eta horretan datza, hain zuzen, haren autonomia. [Filosofiako gida, Askoren artean (UEU, 2004) Orr.: 70]\nAltzamahaiko kutxa ireki nuen, Michelin mapa zaharkitua bilatzen hasi nintzen. Nola mudatzen diren kontuak. Erraz irudi nezakeen emakume hura urruti, ezin iritsizko aurkitzen nuen garaia, bere edertasunaren marfilezko dorrean zurrunik, hieratikoa. Orain, ordea, desplazaturik aurkitzen ginen, irudizko postuetatik erauziak biak ala biak, elkarrengandik distantzia berean halaz ere. [Ihes lerroak, Xabier Altube (Erein, 2009) Orr.: 208]\nGogora dezagun, berriro, badaezpada ere: besteak beste, hitzaren lantegian ekoizten da nazioaren interpretazioa, diskurtsoaren gainerako osagarriekin batera. Errealitatea bera ere hitzaren baitan baitatza, ezinbestez, errealitate sentitua eta ezagutua izango bada. Bidegurutze honetan, halaz ere, eta batez ere, nazio-identitatearen definizioa mugarritu nahi genuke, egitate nazional a-linguistikoak ikusten dituen abertzalearen jarrera aldatzeko asmoz edo. [Abertzaleak eta euskara. Edo nazio euskaldunaren gainbehera, Joxe Manuel Odriozola (Elkar, 2008) Orr.: 49]\nGeldi egoterik permititzen ez diguten makinak darabiltzagu; geldi egoterik permititzen ez digun bizimodua daramagu: hainbat gertakariz, distiraz eta soinuz uneoro distraituak eta inorantz eramanak. Isuria azkarragoa edo mantsoagoa izan daiteke: hazkundea bizitu edo emekitu daiteke, halaz ere beti norako berean: jendeari espazioa kentzeko norakoan. [Gizajendearen ahitzea, Pablo Sastre (Elkar, 2010) Orr.: 21]


Txikipedia:Ponpeia - Wikipedia, entziklopedia askea.\nPonpeiako irudi zahar bat.\nPonpeia Italiako hiri bat da, Napolitik hurbil dagoena, Campania izeneko eskualdean. Vesuvio sumenditik hamar kilometro ingurura dago. Azken erroldako (2016ko) datuen arabera, 25.000 biztanletik gora ditu.\nPonpeia hiri erromatar zaharraren hondakin arkeologikoa daude bertan; berau gure aroko 79. urtean suntsituta geratu zen, Vesuvio sumendiaren erupzio baten ondorioz. Biztanle asko hil ziren erupzioaren eraginez, eta haietako askoren gorpuen igeltsuzko kalkoak ikus daitezke orain; izan ere, errautsek eta material bolkanikoek osorik estali zuten hiri zaharra, eta horri esker kontserbatu ahal izan da nahiko modu onean. Hiriko kaleak, hainbat tenplu eta etxe, anfiteatroa eta beste leku asko ikus daitezke.\nBiztanleen gorpuen kalkoak.\nGaur egun, Italiako leku turistikorik ezagunenetako bat da: urtero, 5 milioi bisitari baino gehiago joaten dira Ponpeia zaharra bisitatzera.


Ikusezin | Iritzia | Berria\nPremiatik sortzen dira hitzak, eta beharrak hauspotzen ditu. Gero, tamalez, hitz batzuek pobreziaren bidea hartzen dute eta, ondoren, gezurrarena.\nPremiak sortu eta beharrak hauspoturiko hitz batzuk maiztu egiten dira une jakin batean erabiliaren erabiliz eta horrek pobrezia dakar. Gazteleraz oro «espectacular» bilakatu zaie, berdin da eskubaloi partida den, den liburu bat, biziaro bat, soineko bat... Laster meza bat ere espektakularra izango da! Sentimendu edo iritzi bat adierazteko ezer-aski-ez hori guk errepikapenaren bidez konpontzeko bidea hartu dugu. Akaso ETBk izango du zerikusirik joera berrian. Orain dena da oso-oso polita, oso-oso luzea edo oso-oso nekagarria. Mila-mila esker ere ematen hasiak gaude mila gutxi izaki nonbait.\nAurten, munduko jatetxe onenen zerrendaren berri Bilbon eskaini dute, Euskaldunan buruturiko ekitaldi batean. «50 Best» horietan lehen postua Modenako Osteria Francescana jatetxeari eman diote. Massimo Bottura nagusiaren hitzetan, lehen postu hori lortzeak dakarren onurarik handiena da «ikusezin» zena «ikusgarri» bilakatu ahal izatea. Ez diot sinesten, gaur eta gastronomian, deus «ikusezin» denik. Hori da beste batzuek premiaz eta arrazoiz sorturiko esamoldea arrazoirik gabe bereganatzea.


BBBren presidentearentzat, kontsentsua “berez da albiste ona”, eta pozik agertu da koalizioak “bazter batean utzi duelako horren akordio instituzional handia EAJrekin adosteak ematen zion beldurra”\n02 Abendua 2021 | BBB\nItxaso Atutxak, Bizkai Buru Batzarraren presidenteak, gaur esan du Eusko Jaurlaritzaren eta EH Bilduren artean aurrekontuen inguruan adostu duten akordioak agerian uzten duela Euskal Exekutiboaren borondatea guztiz benetakoa eta zintzoa izan dela 2022rako aurrekontuen inguruan ahalik eta adostasunik handiena lortzeko. Ildo beretik, argi bezain sendo hitz egin du Bizkaiko burukideak ondorengoa esanez: “Argi eta garbi ikusi da Urkullu Lehendakaria, beste behin ere, benetan ari zela, aurrekontuak aurkeztu zirela akordioetara iristeko borondatearekin,alegia”. Atutxak akordioaz esan du “oso albiste ona dela”, eta pozik agertu da Maddalen Iriartek zuzentzen duen legebiltzar taldeak “bazter batean utzi duelako EAJrekin horren akordio instituzional handia adosteari betidanik izan dion beldurra”.\nHerri Irratiari eskaini dion elkarrizketa batean, Bizkaiko EAJ-PNVren presidente andreak “oso berezi” jo ditu 2022rako euskal aurrekontuak “pandemiaren bigarren urtean gaudelako eta Europako funtsak helduko direlako”, beste gauza batzuen artean; eta “hori dena kudeatu egin behar da”, esan du. Horretarako “aurrekontu serioa behar da, sendoa… Euskadin inbertitzeko gaitasunik handiena izango duen aurrekontua izango baita”. Zentzu honetan, Bizkaiko burukideak azpimarratu du aliantza honekin agerian geratu dela Lehendakariak oposizioko alderdiei ez ziela “edukirik gabeko eskaintza” egin, aurrekontuak “akordioetara iristeko borondatearekin” aurkezten zirela baieztatuz. Bere aldetik aitortu du “ilusio handia” egiten diola esker abertzaleak “beste urrats bat” ematea erabaki duela ikusteak, eta esan du EH Bilduk abstentzio bat eta aldeko bozka bat iragarri dituen arren “horrek konplizitate bat iragartzen duela EAJrekin eta PSErekin urtea bukatu arte gutxienez, partida batzuk beren beregi onartzen direlako eta gainerakoen aurrean ez delako zuzenketarik aurkeztu”.\nAtutxak era berean gogoratu du Pedro Azpiazu Ogasun eta Ekonomia sailburuak planteatu zien eskaintza “jokoz kanpo” utzi zituela eta ikusi zutela “oso zaila izango zitzaiela ezetz esatea, edo gutxienez negoziatzen ez jarraitzea”, eskaintzak “Nafarroan onartu zutena hobetzen zuelako”. Horregatik esan du EH Bilduk ez duela izan “bestelako jarrera izateko aukera handirik” . “Ongi etorriak izan daitezela politikagintza aktibora, eta batez ere akordioen politikagintzara: Berriro ere berandu datozela? Ia gauza guztietara bezalaxe, baina uste dut alderdi onari erreparatu behar diogula, azkenean EH Bildu lanean ikusten dugulako, akordioetara iristeko borondatearekin”, azpimarratu du.


Bi bider hogei — Eibar.ORG | Eibarko peoria\nHemen zaude: Hasiera / Blogak / Izan eta Esan / Bi bider hogei\nBi bider hogei\nElena Laka 2006/02/20 11:50\nLehenengoa Garbiñe izan zen, San Blas egunean. Gero Iñaki, Santa Agedan. Egun gutxiko aldearekin, denak hil berean, tokatu zitzaien Maite, Kontxi, Belen eta beste Garbiñeri. Otsaileko txanda nik bukatuko dut, 23an. Etorriko dira gero apirilekoak, ekainekoak, abuztuan Iñigo bera, Arrate egunean Bea, Blanca, Mitxel, Jon Ander, Tere, Maria, Ernesto.\nGuztiak 1966an jaioak, aurten 40 urte betetzen ditugu. Hogei urte hogei urte geneuzkala. Borobil.\nEmaten digu zer esana, bai guri bai berrogeitik goitik eta behetik gertu dabiltzan lagunei: balantzeak, atzera begiradak, aurrerako prebisioak, nola gauden, zer nahi genuen, non gauden, nola gauden, zergaitik gauden, zer egiten dugun, nola sentitzen garen, zer daukagun egiteko, zer laga dugun egiteke, berrogeiak mugarri diren ala ez.\nErantzunak, denetarako. Badago inporta ez zaionik, beste edozein urtehurrentzat duenik, halako batean presa sartu zaionik, bizi-nekea sentitzen duenik, erabat ilusionatuta dagoenik, bere buruarekin konforme bizi denik, guztiarekin kritiko agertzen denik, nahi zuen tokian dagoela-eta pozik dagoenik, frustrazio puntu bat duenik, heldutasunean dagoela uste duenik, hogei urteetako inseguritate berak dituela uste duenik, gorputzaren hasierako deklibeaz kezkatuta dagoenik.\nEta badaude ezaugarri hauek guztiak eta oraindik gehiago, guztiak batera, betetzen dituztenik. Ez dakit esan ote daiteken ezaugarri komunik dugunik. Ni behintzat ez naiz ausartzen horrelakorik esaten, behar bada kanpotik begiratuta beste konklusio bat atera daiteke. Bakoitzak bere bidea egin du, nahi zuen bezala, ahal zuen bezala, laga dioten bezala, tokatu zaionarekin. Eta horren guztiaren ondorio dira lehen berrogei urteak gutaz jabetu direnean aurkitu gaituzten lekuak.\nNire kasuan, berrogei urteek harrapatu nauten leku horietako bat, beste askoren artean, blog apal eta kasu-gehiegirik-eginbako hau da. Seguruasko berrogei urteko (edo gehiagoko) neska batek euskal blogosferan egiten duen bakarra. Horrexegaitik bada ere.\nElena, Berbairera zatotzen bakoitzean elkar ikusteko aukera izango dogu eta zintzo dinotsut, nahiko nukela ni bi bider hogei egiten ditxudanian zure freskotasun eta gaztetasunari eustia. Portzierto, egun bat aurretik bada be, Zorionak, neska!!\nEgia esan inoiz ez dut izan publikoa egiteko asmorik. Aurten 40 urte betetzear dagoen lagun batek , berriz, bultzatu nau hori egitera. Eta, egia esan, pausu hori emateak egunero mimatzera (hau da, idaztera) behartuko nau. Beraz, mila esker. Bide batez, zurea sartu dut nire harpidetzen artean. Edade bereko kluba edo osa dezakegu birtualki bada ere. "Adin ertaineko" emakumeak ginen lehen. Nik, dena den, ez dut 40ko emakumerik ikusten izpiluan, baina ez dut egun bat ere ukatzen... Gaztea naiz, oraindik.\nLeire, nik be badaukat nire teorixia, baina egixa esan ja ez jata inporta jakitia, aztertzia eta komentatzia zergaittik ez dagoen nire edadekide eta sexukiderik gauza publikoan, internet eta blogetan barne. Denok daukagu edadia eta kriterixua, eta bakoitzak jakingo dau zergaittik egitten daben ala ez daben egitten. Ni ia beti ohittu naiz bele zuri samar izaten.\nLuis, zu abenduan, egia da. Jakingo duzue Marijek eta biok orduan zertaz ari naizen. Egin opari Marijeri eta gustora irakurriko dugu haren bloga.\nTxori, eskerrik asko.\nArantzatxu, parkatu, ez nuen zure blogaren berririk. Pozten nau, dena den.\nIban, zu bai zarela plazer bat!\nNik urte bi barri egingo dittut berrogeixak, baiña zure kasuan moduan Garbiñe izan da lelehengo laguna egin dittuana! Uf! Neri be gogorra egin jata. Badirudi balatziak egitteko sasoia dala, oiñ arte bizi izandakuaz hausnartzeko mugarrixa. Heavy-heavy!\nBeste alde batetik, askotan emon izan detsaraz bueltak zuk esandakuari: Seguruasko berrogei urteko (edo gehiagoko) neska batek euskal blogosferan egiten duen bakarra. Zergaittik gure edadeko hain emakume blogari gitxi? Ni banabil teorixa bat biribiltzen, baiña oiñ hori baiño ez da, teorixia\nLuistxok eta Marijek ere aurten. Marijeri bloga oparitu behar diot... ea apailatzeko denborarik hartzen dudan.\nNik pozez beterik irakurtzen ditut zure idazlanak. Aipatzen dituzun pertsona horiek 40. urte betetzera doaz, zu ere bai. Nahikoa alai eta baikor egoteko. Segi apal-apal, nik behintzat egingo dizut kasu.\nNik iaz bete nituen 40 urte eta blog bat zabaldu nuen; beraz, ez zara bakarra....\nElenak: Seguruasko berrogei urteko (edo gehiagoko) neska batek euskal blogosferan egiten duen bakarra.\nBa horretxagatik, eta batez ere gustura irakurtzen dugulako ondo legoke idazten jarraitzea. 40 urte dituenak eskarmentua du gai askotan. Jarraituko dugu ikasten plazer hori ematen badiguzu.\nAnimo eta zorionak!


Oñati irratia - Wikipedia, entziklopedia askea.\nOñati Irratia Gipuzkoako Oñati herriko irratia da, herriko udalaren ekiminez emititzen duen irratia. 1991. urteko maiatzean jaio zen, herritarrak informatzearekin batera euskara sustatzeko asmoz. Herriko albisteak, agenda deialdiak, kirolak, lehiaketak, elkarrizketak, erreportajeak... emititzen ditu, FMko 107,4 frekuentzian zein interneten.\nAstelehenetik ostiralera bitarteko emisioak eskaintzen ditu, eguerdian eta arratsaldean (eta gauean bi saioen errepikapena). 2016ko maiatzean, 25. urteurrena dela eta, saio bereziak antolatu zituzten herrian zehar.\nwww.oñati.eus irratiaren webgunea.\nAzken aldaketa 24 azaroa 2019(e)an, 21:53(e)tan\nOrriaren azken aldaketa: 24 azaroa 2019, 21:53.


Pisukide bila Irungo erdigunean – Iragarki Laburrak\nPisukide bila Irungo erdigunean\nLogela alokairuan Irungo udaletxearen ondoan. 2 pisukide gara eta 3. bat falta zaigu pisua osatzeko. Pisuak, 3 logelaz aparte, egongela, sukaldea, bainu gela eta komuna baditu. Harremanetan jartzeko: mikelgoikoetxea@yahoo.es\nPisukide bila Donostian.\nKaixo! Azarotik aurrera pisukide bila ari gara Donostiako erdigunean. 29 urteko neska bizkaitarra eta mutil nafar bat gara eta biak lanean ari gara. Pertsona lasaia eta arduratsua bilatzen dugu. Pisuak…\nDonostiaduela 3 egun\nPisukide bila nabil Donostiako Antigua auzoan. Etxea Matia kalean dago (unibertsitate eta hondartzatik oso gertu) 5. solairua, igogailu eta terrazarekin. Urritik aurrera sartzeko izango litzateke. Etxeak bi logela ditu eta…\nDonostian pisukide bila\n"Kaixo! Pisukide bila gabiltza. Heriz pasealekuan dago etxea, Matiatik oinez bost minutura. Etxebizitzak 3 logela ditu, eta gaur egun gela bat dago alokagai: Banakako ohea eta norberaren bainugela. Gela altzariz…\nAbaltzisketaduela hilabete bat\nDEBAGOIENAN BASERRIA KONPARTITU NAHI DUZU?\nKaixo! Debagoienakoa naiz eta baserri baten bizi nahi dut. Badaude baserriak alokairuan, baina 2-3 pertsonentzako dira. Horregatik neska baten bila nabil Debagoienan baserria konpartitzeko. Interesatzen bazaizu idatz iezadazu: urtzimendi71@gmail.com helbidera…\nArrasateduela hilabete bat\nLogela bila Ondarroan\nKaixo! Ane naiz eta Ondarroan lana lortu dut, printzipioz gabonak arte, baina ziurrenik luzatuko da, eta bertan geratzeko asmoa daukat. Norbaitek han inguruan gelaren bat edo badu, jar dadila nirekin…\nOndarroaduela 2 hilabete\nPisukide bila Durangon\nAupa! 29 eta 34 urte daukaguzan bi mutil gara eta pisukide baten bila gabilz Durangon. Alokailuaren prezioa 250 euro dira gastuak barne. Interesik izanez gero, pasa zaitez pisua ikustera, konpromezu…\nDurangoduela 2 hilabete


Loturak- Jakin Bide, bizitza osoan zeharreko ikaskuntza, Trapagaran (Bizkaia)\nGipuzkoan web orrialdeen diseinuan espezializatutako enpresa gara. Zortzi urtetik gorako esperientzia dugu web orrialdeak neurrira garatzen. Gure bezero ugariek bermatzen dute Shareweb enpresaren ibilbidea. Bakoitzaren neurri eta beharretara egokitutako web orrialdeak diseinatu dizkiegu bezero horiei guztiei eta, modu horretara, Interneten beren negozioa sendotzen lagundu diegu.\nEnpleguaren inguruan eta enpresa berria sortzeko behar den informazio interesgarria aurki dezakezu\n« Aurrekoa1234Hurrungoa »\nAukeratu hitz gakoa Informatika


34 positibo azken egunean - Tolosaldea - Tolosaldeko ataria\n34 positibo azken egunean\nTolosaldeko Ataria 2021-01-14 12:49\nTolosan 16, Amasa-Villabonan 5, Iruran eta Zizurkilen launa, Ibarran 3 eta Alegian eta Berrobin positibo bana atzeman dituzte.\nOsasun sailak emandako datuen arabera, 13.021 test diagnostiko egin zituzten atzo, eta horietatik 771 positiboak izan ziren. Gipuzkoan, 209 positibo zenbatu zituzten, horietatik, 34 Tolosaldekoak.\nAmasa-Villabonak gorrian jarraitzen du, 659ko tasarekin, eta Tolosa kolore laranjan dago, 438ko tasarekin. Osasun eremuei dagokienez, Tolosaldeko ESIa 506ko tasarekin gorrian ageri da, eta baita Ibarrako eremua ere, 522ko tasarekin. Alegia, Tolosa eta Villabonako osasun eremuek laranjan jarraitzen dute.\nOspitaleen egoerari dagokionez, COVIDaren ondorioz 74 pertsona ospitaleratu zituzten atzo, orotara, 368 pertsona daude Gipuzkoa, Bizkaia eta Arabako ospitaleetan, eta COVIDa duten 83 pertsona ZIUn daude.


dastatu - Elhuyar dictionaries\ndastatu, dasta(tu), dastatzen\n1 du ad. probar, gustar; saborear, degustar, catar\nzopa dastatu nuen gatzik ote zuen: probé la sopa para ver si tenía sal\nardoa dastatu: catar el vino\n2 du ad. (hed.) probar, gozar, saborear\nzintzoak ez du dastatuko heriotza sekula: el bueno no probará nunca la muerte\nmunduko plazerrak dastatu: gozar de los placeres mundanos\ndastatu, dasta(tu), dastatzen *Examples are automatically obtained from dabilena\n...dastatu\t...Barbaran geldialdia egin eta hamarretako ederra dastatu ...\n.... Belgradeko Partizanetik iritsi zen, han loria dastatuta --biaaldiziirabazizzuenSSerbiakoLLiga--.757apartidaojokatui...\n...entzuteko aukera eskainiko da, kafea eta gailetak dastatzen ditugun bitartean. Lehenengo saio honetan, gainera...\n...2013ko urria: Lizeaga eta Gurutzeta sagardoak dasta daitezke ...\n...zen estetikoki. Oraintxe Jokin Zaitegiren olerkiak dastatu eta irudi txanbelinen bat bereiziko zigun...\n...:00etan izango da Aizkorriko Atarian. Mokadutxo bat dastatuz , egilearen azalpenak bertatik bertara entzuteko aukera ...\n...12:30. Ardo dastatzea , Viñedos del Cotino upategiaren eskutik.\n..., besteDeiazabaldu, kanelarik gabeko grog ederra dastatu , Stuyvesant bat piztu. ...\n..., cookie horiek bideo bat noiz ikusia, dastatua edo partekatua den neurtzen dute, eta ...\n... bat egiten denean, gida bat burutzeko dastatzen denean edota norberarentzako edo lagunekin ondo pasatzeko d...\nLan handia izan zuen Mirentxu Sanchez Garciandia, Jorge Heguy eta Felipe Ochotorenak osatutako epaimahaiak sukaldari talde bat bakarrik aukeratzeko; hala ere, eta guztiak dastatu ondoren 'Athletic Club de Bilbao' futbol eskolakoek prestatutako errezetari eman zioten saria.>\nEl jurado formado por Mirentxu Sánchez Garciandía, Jorge Heguy y Felipe Ochotorena tuvo una interesante tarea el viernes 14 de octubre y tras probar las distintas propuestas, decidió premiar con el galardón máximo al equipo de la escuela de futbol 'Athletic Club Bilbao'.\nEta ez alde egin hiritik Ebro ibai bazterreko baratzeetako barazki goxoak dastatu gabe.>\nY no abandones la ciudad sin probar las deliciosas verduras de la huerta del Ebro.\nElkarbanatzeko ditugu etxeko ikur diren patata ia minak eta beste minak azalik gabe (ezin dira dastatu gabe utzi), horiekin batera begihandi frijituak, hiru entsaladilla, arroza kalamar gisatuarekin, hirukotea (konfitaturiko pikilo piperrak, bentreska eta antxoa gatzatua), bakailao tortila, barazki tenpura txitxirio humus eta sojarekin, txirlak patata eta olioerrearekin, olagarroa “patatekin” eta oilasko hegaltxoak “hiru mojo onekin”.>\nPara compartir encontramos raciones como los buque insignia de la casa las patatas casi bravas o las otras bravas sin piel (no hay que dejarlos de probar), junto con los beguihaundis fritos, las tres ensaladillas, el arroz con guiso de calamar, el trío (piquillos confitados, ventresca y antxoa en salazón), la tortilla de bacalao, la tempura de verduras con humus de garbanzos y soja, las almejas con patatas y refrito, el pulpo con “patatas” y las alitas de pollo con “tres buenos mojos”.\nMerezi du mahaiean eseri eta bata bestearen atzetik dastatuz oturuntza bikain eta eder bat egitea, zure sabelari horrelako omenaldia egitea.>\nMerece la pena sentarse y darse un homenaje como dios manda probando todos y cada uno de ellos.\nHasi aurretik galdera bat, zuetako zeinek dastatu du noizbait Txepetxako antxoaren bat?>\nAntes de comenzar, una pregunta, ¿Quien de vosotros ha probado alguna vez una anchoa del Txepetxa?\nJaki tipikoak dastatu ahal izango dira: tortilla eta tximinoiak bizkaitar erara.>\nSe podrán saborear platos típicos como la tortilla y los calamares a la vizcaína.\nNafarroako dauden jatetxe gehienetan, batez ere erretegietan, dastatu ahal izanen duzu, txuleta moduan.>\nEn la mayoría de los restaurantes de la comunidad foral podrá saborear esta exquisitez en forma de chuletón, especialmente en los asadores.\nDastatu ogi txigortu gozo-gozoak jainkoena bezalako olio batekin, horixe baita Nafarroa Erdialdeko herri horren erreferente gozo-gozoa.>\nSaborea ricas tostadas aliñadas con un aceite ?divino?, el sabroso referente de esta localidad de la Zona Media.\n150 bat lagunek dastatu zituzten Gral Roca-n Marita Echavek prestatutako euskal baserrietako platerak — Euskal Kultura>\nUnos 150 invitados saborearon los platos vascos de Marita Echave el pasado fin de semana, en Gral Roca — Euskal Kultura\nBertako Basque Chorizo/i> pintxo tipikoak dastatu ahal izango dira.>\nTambién podrán saborearse pintxos del tradicional Basque Chorizo.\nHorretazgain, hitzaldiak eta ate irekietako jarduera bat izango da katedralean,eta bertan, gonbidatutako monjeek beraiek prestatutako etazerbitzatutako elikagaiak dastatu ahal izango dira.>\nHabrá ademásconferencias y una jornada de puertas abiertas en la catedral en la quese podrá degustar alimentos preparados y servidos por lospropios monjes invitados.\nBertan sagardoa eta txakolina ere dastatu ahal izango dira.>\nEn donde también se podra degustar de sidra y txakoli.\nHilabete honetako saioan parte partzen duten guztiek Pakistani buruzko irakurketa eta ikus-entzunezko Gida eramango dute eta, gainera, Pakistango janari tipikoak eta tea dastatu ahal izango dute.>\nLas personas participantes en la sesión de este mes se llevarán una Guía de lecturas y audiovisuales sobre Pakistán y podrán degustar dos platos típicos pakistaníes junto con un té.\nHitzaldira doazen pertsona guztiei udal Liburutegiak argitaratutako Pakistani buruzko liburu eta ikus-entzunezko Gida banatuko zaie eta, ekitaldia bukatzerakoan, Pakistango bi janari tipiko eta tea dastatu ahal izango dute.>\nA quienes acudan a la charla se les entregará un Guía de lecturas y audiovisuales sobre Pakistán elaborada por la Biblioteca municipal de Ermua y podrán degustar, al finalizar, dos platos típicos pakistaníes junto con un té.\nLehengo atalean ardoa nola dastatu eta ardoa dastatzeko teknika azalduko dugu.>\nEn la primera de ellas, se explicará las técnicas para catar y degustar los vinos.\nGuztira sei egun bizi-biziak gozatu ahal izango ahal izango ditugu, gastronomiaz hitz egiteko, eta produktuak dastatu eta edateko aukera anitzekin.>\nEn esos seis intensos y concentrados días se hablará, degustará y catará lo mejor de nuestra gastronomía y de la dieta mediterránea.\nEuropako zenbait toki desberdinetako ardo zuriak dastatuko dira, betiere Done Jakue bidea ardatz nagusitzat hartuta. [+ informazio gehiago]>\nSe catarán vinos blancos de distintas zonas de Europa tomando como hilo conductor el camino de Santiago.[+ más información]\nAntolatzaileen iturrien arabera, ardogintzaren sektoreko Madrilgo 500etik gora aditu, espezialista eta profesionalek dastatu zituzten Arabar Errioxako ardoak.>\nSegún fuentes de la organización, más de 500 expertos, especialistas y profesionales del sector vitivinícola madrileño cataron los vinos de Rioja Alavesa.\nBisitaren ostean, euren bi ardo ezberdinak dastatu ahal izango ditu bisitariak eta ondoren, jatetxean janari on batez gozatzeko aukera eskaintzen dute, baita euren hotelaren logeletan gau zoragarri bat igarotzeko parada ere.>\nTras la visita les invita a catar dos de sus excelentes vinos y pone a su disposición el servicio de restaurante así como 11 elegantes habitaciones de hotel.


Lundeko katedrala - Wikipedia, entziklopedia askea.\nLundeko katedrala (suedieraz: Lunds domkyrka), Lundeko eliza historikoa da.\nCarl Georg Brunius (en)\nHelgo Zettervall (en)\nTheodor Wåhlin (en)\nEiler Græbe (en)\nCarl-Axel Acking (en)\nLund Suediako hiri zaharrenetakoa da, X mendearen bukaeran sortu baitzen. 1085 inguruan Kanuto IV.a Danimarkakoak aipatu zuen katedral bat bazela bertan eta eskola sortu zuela, Eskandinaviako eskola zaharrena izango zena. Hau ez da ordea gaur egungo katedrala. Erik I.a Danimarkakoak erromesaldia egin zuen Erromara eta Paskoal II.a Aita Santuari promesa egin zion handik itzultzean Eskandinavia osoa hartuko zuen diozesia eratuko zuela. Diozesiaren egoitza Lunden ezarri zuen eta Asser Thorkilsson apezpikuak 1104 inguruan katedral berria eraikitzea erabaki zuen 1145ean sagaratu zena.\nDanimarkako erlijioaren erdigunea bihurtu zen Lund eta erresumaren historian leku garrantzitsua hartu zuen. Monarkia eta aristokrazia bertan bildu izan ziren bai eta erregeren koroatu ere, 1202an Valdemar II.a Danimarkakoa. 1234an su handi batek kaltetu zuen katedrala eta hainbat zati berreraiki behar izan ziren. XIV mendean estilo gotikoko koroa eta aldarea gehitu zitzaizkion. 1424an erloju astronomiko bat ezarri zen habeartean.\n1536ko Erlijio Erreformak kalte handia eragin zion Lundi. Eliza eta monasterio ugari eraitsi ziren eta hiriak Danimarkan zuen influentzia asko gutxitu zen.\n1658ko Roskildeko Itunak Eskania guztia suediarren esku utzi zuen. XIX mendean Helgo Zettervall arkitektoak berriztatze lan ugari egin zituen eta dorreek gaur egungo itxura hartu zuten. 1920 hamarkadan absideko mosaikoak ezarri ziren.\nHareharriz eginda dago katedrala. Dorre bikiek 55 metrotako altuera daukate eta piramide itxurako tontorra katedralaren adierazgarri nagusiak dira. Barnean dauden kanpaien artean zaharrena 1513an egina da.\nElizaren sarrerako ateak brontzezkoak dira eta Bibliako 24 pasarte agertzen dituzten erliebeak dituzte. Barnealdean eraikin erromanikoa da baina koroa eta aldarea gotikoak dira. Bost organo daude katedralean. Handiena Marcussen & Søn konpainia daniarrak egin zuen eta 1934an ezarri zen.\nKripta 1123an egin zenetik ez da aldatu.\nAzken aldaketa 6 iraila 2020(e)an, 17:50(e)tan\nOrriaren azken aldaketa: 6 iraila 2020, 17:50.


«Nola erabili corpusak modu eraginkorrago batean?» - 2016 - EIZIE\nLehen egunean, EHUren Ereduzko Prosa Gaur eta Egungo Testuen Corpusa aztertu genituen. Bakoitzaren osaera azaldu, eta bilaketa-aukerak aurkeztu zituen, xehe-xehe, irakasleak: hitza, lema, bi osagai edo gehiagoren arteko distantzia eta, batez ere, morfologia-informazioa bilaketetan baliatzeko modua. Itzul posta-zerrendan agertutako zalantzak eta galderak erabili zituen adibide modura, bere uztako beste zenbait adibiderekin batera, zalantza horiek corpusen bitartez nola kontsulta daitezkeen erakusteko. Ondoren, beste adibide sortatxo bat aurkeztu zien ikasleei, bakoitzak bere ordenagailuan bilaketak egiten praktika zezan. Hala, bada, zerri/tonto/ergel… + halakoa eta zerria/tontoa/ergela… + halakoa aukeren artean zein erabiltzen den gehiago aztertu genuen; gezur hitza zer adjektibok lagunduta (handia, galanta, borobila, hutsa...) erabili ohi den bilatu genuen; Itzul posta-zerrendako abierto a las lenguas y las culturas galderatik abiatuta, zeri irekita/zabalik eta zertara irekita/zabalik erabilerak konparatu genituen; edo atzamar, behatz eta hatz lemen artean zein erabiltzen den gehien eta nork (itzultzaileek ala idazleek) erabiltzen duen aldaera bakoitza gehien aztertu genuen.\nBigarren egunean zientzia arloko eta zuzenbide arloko corpus bana ezagutu genituen: Elhuyarren Zientzia eta Teknologiaren Corpusa eta EHUren Zuzenbide Corpusa. Bezperako prozedura berari jarraituz, hainbat adibide baliatuta bataren eta bestearen aukerak arakatu genituen. Hiztegiek proposatzen dituzten ehun konjuntibo eta ehun konektibo aukeren artean zein den erabiliena kontsultatu genuen, adibidez; edo zer bilakaera izan duten urteetan zehar garapen jasangarri eta garapen iraunkor terminoek; alderantziz proportzionala esapidea esaldi barruan nola erabili ohi den (tenperaturari alderantziz proportzionala zaio?, tenperaturarekiko alderantziz proportzionala da?, tenperaturaren alderantziz proportzionala da?…); datos de carácter personal izaera pertsonaleko datu ala datu pertsonal ematen den gehiago; edo nola/zenbat erabiltzen diren salbu eta… denean/duenean/dutenean… eta salbu eta… bada/badu/badute… joskerak. Ondoren, Elhuyarren Web-corpusen Ataria eta Euskaltzaindiaren Lexikoaren Behatokiaren Corpusa orotariko corpusak aztertu genituen, eta gaur egungo zenbait termino berriren inguruan kontsulta egiteko baliatu genituen: empoderamiento, aprendizaje basado en problemas, hacer un minuto de silencio eta beste batzuk.


2020-08-08 - Urola Kostako Hitza : Urola Kostako Hitza\nHondarribin irabazita, liga ia eskuetan dute Orioko emakumezkoek\nGizonezkoetan, Orio laugarren sailkatu da eta Zarautz Babyauto, berriz, bederatzigarren postuan bukatu du.\nDenboraleak eraitsitako Zarauzko moilako horma konpondu dute, eta horrekin batera, beste gune batzuk birgaitu dituzte. Portuko babes-hormaren puntan, esaterako, garai batean zegoen masta berreskuratu dute, eta atzo ikurrina jarri zuten bertan. Gaur herritarrei galdetu diegu ea zer iruditu zaien moilaren itxura berria.\nJulen Imaz - Aritz Mutiozabal\nIRUDIETAN: Artisauek bere espazioa aurkitu dute gaur Beheko plazan\nEkainaren amaiera aldera egin ohi da Zumaian Artisau azoka. Produktuak erosteaz gain, artisauak lanean ikusteko aukera izan ohi da ekintza honetan. Aurten, baina, pandemiagatik ezin izan da antolatu aurreikusitako unean. Bai, ordea, abuztuan, udako kultur ekitaldien barruan, formatu murritzagoan bada ere.\nIhes egin dio Larrañagari Buruz Buruko Erremonte Txapelketa nagusian aritzeko aukerak\nJuaneneak 30-13 irabazi dio Larrañagari, eta Buruz Buruzko Erremonte Txapelketan aritzeko aukera ebatsi dio.


Dantza baino zerbait gehiago — dantzan.eus\nHemen zaude: Hasiera › Hemeroteka › Dantza baino zerbait gehiago\nDantza baino zerbait gehiago\nXVI. mendetik hona Euskal Herrian erabilitako jantzi gehienak berreskuratu ditu Iraultza dantza taldeak\nXVI. mendetik hona Euskal Herrian erabili izan diren jantzi gehientxuenen kopia eginda dauka Iraultza taldeak, horrela esanda gauza txikia dirudi baina 30 urteen buruan 400 jantzi sortu dituztela ikustea ez da txantxetako kontua.\nOinarria, jantziak egiteko oinarria, jantzi horiek ageri diren koadroak, grabatuak edo argazkiak. Eta lehenengo lana horixe da, koadroak, grabatuak eta argazkiak topatzea da. Horretarako fototeka eta argazki artxibategi ugaritan ibiliak dira Iraultza taldekoak, milaka irudi aztertu eta jantzien bila. Horietako bat topatzen dutenean , irudia ongi aztertu, oihalak nolakoak diren, zein joskera, zein bitxi duen eta jantzi bera sortzen dute.\n70. Hamarkadan lana zailagoa zen, baina gaur egun informatikaren abantailei esker, eskanerra, ordenagailua eta pazientzia izanda irudi bat handitu edo argitu daiteke, lana ikaragarri erraztuz.\nXVI-XVIII. mende bitarteko jantziak koadro edo eta grabatuetatik lortu dituzte, Agustin Chaho eta bere emaztearen irudien antzera. (Agustin Chaho zuberotarra zen, Parisen egin zituen ikasketak eta Aitorren mitoa berak sortu zuen). Hala ere, garai horretako irudiak topatzea zaila da ,urte asko pasa eta gauza gutxi gorde baita .\nMende horietako informazio gehiena idatzia da, Euskal Herria zeharkatu zuten bidaiariek egindako deskribaketak dira honakoak, Leipzing, Van Humbolt eta D'Aulnoi markesa. Aipaturiko hauek herritarrek erabiltzen zituzten jantziak deskribatzen zituzten Espainiako gainontzeko lekuetan ikusitakoekin konparatuz.\nPasaiako emakumeaz, bertako emakume arraunlariak nola jazten zuten oso zehatz deskribatu zuten. 'Batelerek aro formako belarritakoak dituzte eta kapelan lore sorta bat daramate. Nahiz eta gizon itxura izan oso apainak dira Pasaiako emakume arraunlari hauek'. Horixe da honera etorritako bidaiariek idatzita utzi zutena. Eta hori oinarritzat hartuta bateleren jantzia sortzerik izan da, esate baterako.\nXIX. eta amaitu berri den XX.mendea berriz, argazkilaritzaren sorrera eta garapenari esker, aberatsa da. Gauzak horrela 3.000 argazkitik gora lortu dituzte, batzuek artxibategietatik beharrezko baimenak eskuratu ondoren, beste batzuk partikularren familia artekoen irudiak dira. Gauzak horrela baserritar jantzietan aditu bihurtu dira, bai aholkulari bezala edo eta jantziak egiteko. Geroz eta gehiago baitira 'klasikoa' bihurtu den baserritar jantzi txuri beltza alde batea utzi eta antzinako jantzietara bueltatzen ari direnak.\nIraultza taldeak ikerkuntza arloan egiten ari den lanari etekina ateratzeko, jantzi erakusketak eta hitzaldiak antolatzen ditu, besteak beste. Hala ere, jendeak oro har interes gutxi erakusten duela diote taldean lan honetan dihardutenak.\n1971. urtean dantza talderako lehen jantziak egin behar zituzten unean informazio bila hasi ziren eta mendeetan zehar euskaldunek janzkeran aberastasun handia izan dutela konturatu ziren, gainera ezezaguna zen mundu horretan lanean hasi eta konturatzerako ikasle izatetik maisu izatera pasa ziren.\nAzken bi urteetan inguruko ezagunei senitartekoen argazkiak eskatzerakoan duela mende bateko jantzi originalak topatu dituzte, 'gehienak nahiko gaizki kontserbatu daude eta gaizki kontserbatu daude batez ere bi arrazoiengatik, batetik ez jakintasuna edo bestetik leku faltagatik' horixe da taldeko arduradunek diotena.\nHorrela eta Iraultzaren lana ezagutuz, askok etxean gordeta zituzten jantzi horiek, taldeari, Iraultza taldeari, utzi edo eman dizkiete.\nEhundik gora dira jada taldeak dituen aurreko mendeetako jantziak eta hauek konpondu, zaindu eta behar bezala erakusgai jartzeaz aparte, jantzi bakoitzak bere fitxa dauka. Jantziari egindako fitxa honetan argazkia eta jantziaz ezagutzen diren datu gehienak biltzen dituzte.\nAsko dira lortutakoak; soinekoak, kortseak, kapelak, bitxiak... batzuk aipatzearren. Jantzi hauek altxor modura dituzte, asko XIX.mende haserakoak baitira eta garai horretan zer nolako oihalak erabiltzen zituzten edo eta jostunen lana ezin hobe ikus daiteke.\nUne honetan XVIII. mendea aztertzen ari dira, Apirilean dantza taldeak 30 urte beteko ditu eta ospakizun berezi horretarako Baionako Gortean egiten zen dantza berreskuratu dute. Ez da lan makala izan, garai horretako euskal konpositore baten partitura lortu, testu zaharretan agertzen diren pausuen deskribaketarekin dantza sortu eta garaiko jantziak, eta horretarako Parisetik ekarritako liburu eta irudietan oinarritu dira.\nLan hau guztia ikusita pentsa daiteke Iraultza Dantza taldea pertsona askok osatzen duela. eta esku artean dirutza mugitzen dutela.\nGauzak bestelakoak dira, taldea hogei lagunek osatzen dute eta egiten duten guztia hobby modura egina dago, hori bai, bakoitzak bere denbora eta borondate hoberena jartzen du. Lan asko egin dute, baina oraindik ere ikertzeko jantzi eta nola ez ohitura asko dagoela diote. Garai batean etxeko aiton amonak elkarrizketatzen zituzten beraiek gazteetan jazten zituztenak eta ohitura zirenak ongi baina hobeto gogoratzen zituztelako, baina XXI.mendean sartu garen honetan zaila gertatzen da, XIX.mendean bizitako norbaitekin topo egitea. Iraultza Dantza taldearentzat XX.mendea, 100 urte pasa badira ere berriegia da.


Euskaraz ez dagoela gazte hizkerarik? | Gamintza\nEuskaraz ez dagoela gazte hizkerarik?\nGazteek gaztelaniara zergatik jotzen duten arrazoitzeko, maiz esan ohi da euskarak ez duela gaztelaniak izan dezakeen adierazkortasunik; haserratzeko, txantxak egiteko, ligatzeko… gaztelaniazko espresioetara jotzen dela, euskarazkoek ez dutelako gatzik ez piperrik.\nBada, euskarazko ondarea batzeko ahotsak.eus egitasmoa abiatu zuen Badihardugu euskara elkarteak gazte hizkera jasotzeko proiektua abiatu du, eta horretarako atondu duten webgunean kontu interesgarriak ikus daitezke, tartean, gazte hiztegia. Kategoriatan banatu dituzte hiztegi horretako hitz eta esamoldeak, eta Euskal Herriko hainbat txokotan iraintzeko, parrandarako edo sexurako erabiltzen dituzten berbak ikus daitezke, besteak beste.\nInformazioa Euskal Herriko hainbat gazteri egindako elkarrizketen bidez jaso dute, eta elkarrizketa horiek ere bideoetan ikusgai daude gazteak.ahotsak.eus atarian. Oraindik ez dute Durangaldeko gazterik elkarrizketatu, baina hori ere helduko da!\nKategoria Euskararen normalizazioa, etiketak ahotsak.eus, elkarrizketak, euskara, gazte hizkera, webgunea, 13 maiatza, 2016 egilea Durangoko Udaleko Euskara Zerbitzua.\n← Itzulpen literalak eta kalko okerrak (5 minutuko ikastaroa) Hau, hori, hura: erakusleak, ideiak lotzeko lagun (5 minutuko ikastaroa) →


Estatu arrazoiaren beto eskea | Politika | Berria\nEstatu arrazoiaren beto eskea\nUPNk, PPk eta C's-ek esan dute Nafarroa «nazio espainiarraren batasunaren ardatza» dela. PSOEri oharra egin diote: ez dute harekin akordiorik egingo EH Bildurekin negoziatzen badu\nPablo Casado PPko presidentea eta Javier Esparza Navarra Sumako lehendakarigaia, atzo, adierazpena izenpetu zutenean. JUAN CARLOS HIDALGO / EFE Tamaina handiagoan ikusi\nEspainiako Gorteetarako hauteskundeen eta udal eta foru bozen arteko gertutasunak nahastu egin ditu Espainiako eta Nafarroako gobernuburuak aukeratzeko eta gobernuak osatzeko eztabaidak. Atzo, Pedro Sanchezen inbestidura saiorako eguna ezagutarazi zen egunean, PSOEren eta PSNren kritikaren tonua garraztu zuten Navarra Suma koalizioa osatzen duten indarrek: UPNk, PPk eta Ciudadanosek «konpromisoa» adierazi dute «etorkizunean akordiorik ez egiteko Nafarroako Gobernua nazionalistekin eta etazaleekin negoziatzeko eta adosteko gai den alderdi batekin». «Ezin dugu onartu espainiarren eta nazio oso baten duintasuna umiliatzea», erantsi dutenez.\nPSN herenegun hasi zen Geroa Bairekin, Ahal Dugu-rekin eta Ezkerrarekin sektorekako bilerak egiten, Maria Txibite lehendakarigai sozialistaren inbestidura eta Nafarroako Gobernuaren osaketa ahalbidetzeko. Lau indar horiek 23 ordezkari dituzte Nafarroako Parlamentuan, eta, beraz, EH Bilduko zazpien babesa edo abstentzioa beharko luke Txibitek presidentetza lortzeko.\nHori horrela, adierazpen bat plazaratu zuten atzo Javier Esparza, Pablo Casado eta Albert Rivera UPN, PP eta Ciudadanoseko presidenteek, «Espainiako eta Nafarroako erakundeen duintasunaren alde». Esparza Casadorekin agertu zen —Rivera bakarrik irten zen prentsaurrera—, baina mezu bera zabaldu zuten Navarra Sumako koaliziokideek: «Nafarroa Espainiako nazioaren batasunaren ardatza da».\nAdierazpenean, hiru alderdiek salatu dute PSNk «men egin» diela Uxue Barkos Geroa Baiko zerrendaburu eta Nafarroako Gobernuko jarduneko lehendakariaren eskariei, EH Bilduk Parlamentuko Mahaiko idazkaritza bat izanda: «Tamalez, ikusi dugu PSN-PSOEk onartu egin duela EAJk exijitutako guztia». Hiru indarrek ziurtzat dute PSN gobernura heltzeko modu bakarra dela EH Bildurekin ados jartzea, baina itun hori «immorala» litzatekeela eta sinatzaileak «deslegitimatuko» lituzkeela uste dute: «Badakigu EH Bilduk zer defendatzen duen eta zein balio ordezkatzen dituen».\nEsparzak, Casadok eta Riverak «terroristen lagun» gisa deskribatu dituzte EH Bilduko ordezkariak, eta erantsi dute «Espainiako demokraziak» ez duela «merezi EH Bildu Nafarroako Gobernuaren osaketarako beharrezko elementua izatea».\nKoaliziokideen arabera, PSN-EH Bildu itunak ahalbidetuko luke «irabazleak eta galtzaileak» egotea: «PSN-PSOEko buruzagiek eta edozein preziotara boterea lortzeko grinak irabaziko dute; euskal nazionalismoak irabaziko du, haren helburua delarik Nafarroa Espainia barneko erkidego desberdin gisa desagertzea, Euskadira anexionatzeko eta euskal errepublika delakoa sortzeko; eta irabaziko du EH Bilduk, haren esku egongo baita Nafarroako gobernabidea eta etorkizuna». Aldiz, galtzaileen artean aipatu dituzte «duintasun demokratikoa», «emandako hitza», «erakundeekiko konfiantza», «nafarren gehiengo zabala», «terrorismoaren biktimak», «konstituzionalismoa» eta «Espainia»: «Sanchez jaunaren esku dago etikoki eta zintzotasun demokratiko baten ikuspegitik lerro gorri onartezin bat dena gainditzen jarraitzea».\nHedabideen aurrean, Esparzak Navarra Sumako bi diputatuen abstentzioa eskaini zion Sanchezi, Nafarroan PSN abstenitzearen eta eskuineko koalizioari gobernatzen uztearen truke: «Garaiz gaude Sanchezek EH Bildurekiko gobernu bat eta akordio bat ez babesteko. Ziur nago Europako bere bazkideek ez dutela onesten». Casadok gaineratu zuen nafarrek ez dutela «inoren eranskin» izan nahi: «Nafarroa hain da historikoa eta garrantzitsua, non ezein alderdik ez dauka zertan Euskal Autonomia Erkidegora erantsi nahian ibili, ez EAJk, eta are gutxiago Batasunakoek».\nEsparzaren «gaitasun falta»\nGeroa Baik ohar baten bidez erantzun zion Esparzari, eta leporatu nahiago duela Nafarroako Gobernua «Madrilen» erabakitzea, herrialdea «truke» gisa erabilita eta herritarrei «errespetua galduta». «Madrilgo buruzagiengana jota», Geroa Baik uste du Esparza «agerian» uzten ari dela bere «gaitasun falta», eta «manipulatzea» egotzi dio.\nOlaetxea, Arasti eta Enerizekin batzartu da Unai Hualde


Oinatz elkarteak elkarretaratzeak egingo ditu zapatuan eta San Inazio egunean - Uztarria (Azpeitia)\n2019ko uzt. 18a, 13:34\nBi elkarretaratze egingo ditu Oinatz elkarte animalistak datozen egunetan. Batetik, zapatu honetan egingo den XXXVII. Ollagorra Usakume Txapelketa dela eta, Odriako zelaian bi elkarretaratze egingo dituzte, 11:30etik 12:30era eta 17:00etatik 18:00etara. Bestetik, San Inazio egunean, zezenketen aurkako kontzentrazioa egingo dute 17:30etik 20:30era bitartean, zezen plaza aurrean.\nOinatz elkarte animalistak elkarretaratzeak iragarri ditu datozen egunetarako. Batetik, zapatu honetan, hilak 20, XXXVII. Ollagorra Usakume Txapelketa jokatuko da Odriako zelaian, goizez zein arratsaldez egingo dituzte tiraketak, 10:30etik 13:00etara eta 16:00etatik 18:00etara. Horren harira, Usakume tiraketarik ez lelopean bi elkarretaratze egingo ditu Oinatz elkarteak Odriako zelaiaren aurrean; bata, 11:30etik 12:30era bitartean, eta bestea, 17:00etatik 18:00etara.\nHorrez gain, San Inazio egunean, hilak 31, beste elkarretaratze bat egingo du elkarte animalistak zezen plaza aurrean, Saninazio jaietan izango diren zezenketen aurka. 17:30etik 18:30era egingo dute elkarretaratzea.


Galduko ez bada | herria | GAUR8 - mila leiho zabalik\nGalduko ez bada\nAste honetan, euskararen egunaren harira, askok gogora ekarri dute Joxean Artzeren lelo esanguratsu hura: “Hizkuntza bat ez da galtzen ez dakitenek ikasten ez dutelako, dakitenek hitz egiten ez dutelako baizik”. Ezingo nioke koma bat ere kendu Usurbilgo pentsalariaren gogoetari, baina bai gaur egun zenbaitek egiten duten lelo horren irakurketa bihurriari. Egun ez da falta “dakitenek” horretan “dakitenen artean bakarrik” ikusi nahi duenik, dakitenek dakitenekin eta dakitenen ondorengoek dakitenen ondorengoekin.\nHorrela justifikatzen dute guraso, ustez, euskaltzale askok itunpeko eskola lehenestea publikoaren kaltean. Argudiobide maltzur hori baliatzen dutenek euren kezka azaldu ohi dute eskola publikoak, non guraso erdaldunen seme-alabak kontzentratzen diren, ez ote duen bermatuko euren haurrak euskara garbizko testuinguru batean heztea. Eta horrela, itxuraz behintzat, euskaldunen umeak kontzentratzen diren eskola sistema hobesten dute, bide batez, Euskal Herritik kanpotik etorritakoen kumeek ez ditzaten kutsatu euren barruti mugatuak. Euskara gutxiengo pribilegiatu baten ondarea delakoan, ghettoak sortzen ari dira. Izan ere, gizarte maila apaleneko eta atzerriko jatorrikoen ondorengoak metatzen diren zenbait eskola ghettoak badira, neurri berean dira ghettoak zortzi belaunaldiko eta egoera ekonomiko erosoko familia zurienenak biltzen dituztenak ere.\nGizarte gero eta pluralago batean bizi gara. Eta aniztasun hori aberasgarria da, baita euskararentzat ere. Hizkuntza galduko ez bada, dakitenek hitz egin beharko dute, noski; baina, hizkuntza dakitenen monopolioa bihurtu gabe, ez dakitenak eta euren ondorengoak ere euskararen altzora erakartzen asmatu beharko dute. Horixe da Hezkuntza Erakundeen politika baztertzaileen gainetik Euskal Eskola Publikoa betetzen ari den hutsunea. Bertan dago euskararen biziraupenaren etorkizuna. •